
CHRONOLOGIAE  TERTULLIANEAE  SUPPLEMENTA. 


PROOEMIUM. 

De  TertuUiano  quidquid  novimus,  soli  fere  Hieronymo  debemus,  qui  eius  vitam 
brevissime  conscriptam  Catalogo  virorum  illustrium  inseruit.  Si  quid  ultra  optamus, 
Tertulliani  ipsius  libros,  perscrutemur  oportet.  Neminem  enim,  qui  in  iis  vel  obiter  ver- 
satus  sit,  fugiet,  eos  artissimo  et  multiplici  nexu  cum  vita  cohaerere,  quum  aliis  perse- 
cutorum  animi  demulceantur,  alii  adversus  haereticos  illius  temporis  conscripti,  alii 
ad  erudiendos  fideles  et  catechumenos  apti  sint,  aliis  vitia  tum  grassantia  castigentur. 
Ita  factum  est,  ut  reruni  tam  in  vita  privata  autoris  quam  in  republica  illo  tempore 
gestarum  passim  in  iis  mentio  fiat,  variique  casus,  qui  vel  in  urbe  Koma  vel  in  civitate 
Carthaginiensi  acciderunt,  in  sermone  strictim  attingantur. 

Eos  porro  locos,  qui  ad  tales  casus  aut  eventus  respiciunt,  ad  investiganda  tem- 
pora,  quibus  singuli  libri  conscripti  sunt,  valde  utiles  immo  necessarios  esse  nemo  est 
qui  nesciat.  Quae  quum  ita  sint,  ei,  qui  quo  tempore  singuli  TertuIIiani  libri  scripti 
sint,  funditus  perscrutari  studet,  duae  simul  provinciae  sunt  suscipiendae.  Primum  ista 
indicia  et  quasi  vestigia  temporis  ad  unum  omnia  investigare  et  coUigere  debet,  deinde 
vero  recte  ea  interpretari.  Bene  autem  intelligi  non  possunt,  nisi  historia  aevi  Severiani 
quam  accuratissime  perspecta  et  explorata. 

Historiae  Severi  imperatoris  accuratius  conscribendae,  temporibusque  quibus  quidque 
factum  sit,  perquirendis  his  duobus  decenniis  plures  viri  docti  incubuerunt  ^,  e  quorum 
laboribus  maximum   me  in   hac   re  fructum  percepisse  gaudeo.    Partem  quidem  horum 


*  Hoefner  M.  J.,  Untersuehungen  zur  Gesch.  des  Kaisers  L.  Septimius  Severus  und  seiner 
Dvnastie,  Giessen  1872—75. 

DuruyN.,  Septime  Sev6re.    Vide  Revue  historique  t.  VII.  section  II   pag.  241— 315,  Paris  1878. 

De  Ceuleneer  Ad.,  Essai  sur  la  vie  et  le  regne  de  Septime  Sev^re.  Memoire  couronne  par  la 
classe  des  lettres  de  Tacademie  royale.    Bruxelles  1880,  t.  XLIII,  part.  II,  pag.  1 — 314. 

Fuchs  Dr.  K.,  Geschichte  des  Kaisers  L.  Septimius  Severus,  Wien  1884,  Konej?en'6  Verlag-. 

Wirth  Albr.,  Quaestiones  Severianae.    Dissert.  hist.   Bonn.   Henrico  Nissen  dedicata  Bonnae  1888. 


fructuum  iam  alii  mihi  praeripuerunt,  Bonwetsch,  vir  admodum  doctus,  et  Noeldechen 
scriptorum  TertuUianeorum  sagacissimus  perscrutator  ^  Attamen  racemationem  quandam 
illi  mihi  reliquerunt,  quam  faciendi  hic  dies  perquam  sollemnis  occasionem  faustam  diu 
optatam  mihi  praebet. 

Haec  praefatus,  in  prosequendis  his  rebus  eam  viam  sequar,  ut  quae  de  chrono- 
logia  TertuUianea  vel  a  memetipso  vel  ab  aliis  recte  iam  disputata  videntur  repetam, 
reliqua  corrigam,  quaedam  vero  nova  haud  spernenda,  opinor,  addam. 


Librum  'de  pallio'   aestate  anni  193  p.  Chr.  a  Tertulliano  scriptum  esse, 

evincitur. 

Ad  stabiliendum  ordinem  chronologicum  vitae  et  scriptorum  Tertulliani  eum  libellum, 
qui  inscriptus  est  'de  pallio',  valde  utilem  esse,  omni  vi  contendo.  Insunt  enim  duo 
loci  praestantissimi,  qui  temporis,  quo  scriptus  sit,  certissimam  notam  exhibent. 

Quorum  locorum  alter,  quo  Tertullianum  formam  reipublicae  illo  tempore  vigentem 
descripsisse,  viri  docti  ad  unum  omnes  consentiunt,  legitur  cap.  2:  „Quantum  reformavit 
orhis  meculum  istud!  Quantum  urbium  aut  produocit  aut  auxit  aut  reddidit  praexentis  im- 
perii  triplex  virtus,  Deo  tot  Augustin  in  unum  favente!"  Ex  his  verbis  intelligitur,  istum 
libellum  tunc  maxime  conscriptum  esse,  quum  imperium  Romanum  tres  Augustos  et  tres 
imperatores  habebat,  quod  quidem  eo  temporis  spatio,  quo  Tertullianus  scriptor  ecclesia- 
sticus  florebat,  bis  evenit. 

Tres  esse  Augustos  et  imperatores  orbis  primum  mirabatur  anno  p.  Chr.  193,  men- 
sibus  Aprili  et  Maio.  Occiso  enim  a  praetorianis  M.  Helvio  Pertinace,  viro  antiquae 
strenuitatis ,  qui  perditum  reipubiicae  statum  in  pristinum  restituere  studuerat,  Didius 
lulianus,  senator  sexagenarius,  auctione  venale  imperium  sibi  emit  die  IV.  a.  Cal.  Apr. 
pollicitus  dare  singulis  militibus  aureos  250.  Hac  conditione  ab  illis  in  imperium  subro- 
gatus  a  Senatu  perterrefacto  tandem  confirmatus  est.  Populus  autem  Romanus  haec 
indigne  ferens  Percennium  Nigrum,  qui  tum  exercitui  Syriaco  praeerat,  advoca^it,  ut 
rempublicam  in  meliorem  formam  redigeret^.  Dum  haec  Romae  geruntur,  L.  Septimius 
Severus,  dux  exercitus  Pannonici,  a  militibus  Carnunti  imperator  appellatus  est.    (Idibus 


*  Bonwetsch  G.  K.,  Die  Svhriften  Tertullians  naeh  der  Zeit  ihrer  Abfassung,  Bonn  1878.  Noel- 
dechen  Prof.  Dr.  E.,  Die  Abfassungszeit  der  Schrilten  Tertullians,  Leipzig  18H8.  Reliquorum  autoi-um 
tam  veterum  quam  coaetaneorum,  qui  de  vita  Tertuliiani  scripserunt.  sententiaK,  quas  bene  novi,  in  hac 
nostra  dissertatione  mere  chronologica  affene  et  discutere  superfiuum  niihi  videbatur.  Idem  de  scripto- 
ribus  rei  litterariae  dicendum  est. 

■^  Dio  73,  13,  5.  Ut  .  .  .  illi  [Nigro]  feiiciter  optaretur,  illum  principem  superi  et  illum  Augustum 
populus  acclamaret  Spart.  Pesc.  c.  ?,  2,  cfr.  c.  1?,  3. 

Aprilis).  Severus,  rei  militaris  peritisimus,  noraen  Pertinacis,  qui  bonis  omnibus  desi- 
derium  sui  reliquerat,  sibi  imposuit,  eiusque  necem  se  ulturum  promittens,  statim  cum 
exercitu  contra  lulianum  ut  hostem  proficiscens,  senatu  ipso  invito,  imperium  arripuit. 
Cum  Clodio  enim  Albino,  duce  exercitus  Britannici,  cui  senatus  maxime  favebat,  Severus, 
vir  pollens  consilio  atque  prudentia,  paciscebatur,  eique  Caesaris  nomen  atque  honorem 
obtulit*.  Albinus,  licet  ab  exercitu  Britannico  imperator  appellatus,  eo  honore  contentus 
erat  et  in  Septimiorum  familiam  adoptatus  in  Britannia  mansit  neque  ante  initium  anni 
196  Augusti  nomen  arripuit. 

Itaque  tres  in  republica  praecellentes  viri  eodem  fere  tempore  rerum  potiti  Augusti 
et  imperatores  appellati  sunt,  cuius  rei  nuntius  quam  celerrime  in  universum  orbem  atque 
etiam  in  Africam  delatus  est.  Quantam  hoc  factum  singulare  et  memoratu  dignum  ad- 
mirationem  ubique  terrarum  moverit,  ex  illo  Dionis  loco  maxime  intelligitur,  quo  tres 
circa  solem  stellas  apparuisse  narrat,  quum  lulianus  natale  imperii  celebrans  ante  curiam 
sacrificavit,  quod  Dio,  ut  tissolet,  ostentum  eius  rei  esse  duxif*.  Neque  praetereundum 
videtur,  quod  Spartianus  narrat:  ^Vates  ApolUniK  Delphk-i,  qnum  nunflarefnr,  fres  esse  im- 
peratores  Severum,  Nigrum,  Alhinum,  comulftis,  qnem  expediret  reipuhlicae  imperare,  rersum 
Graecum  huiusmodi  fudisse  dicitur:     Optimus  est  Fnscus,  honus  Afer,  pessimus  Alhus''*. 

Illos  tres  viros  imperatores  sese  et  Augustos  appellasse  non  solum  scriptorum  testi- 
moniis  verum  etiam  inscriptionibus  nummorum,  quos  illi  cudebant,  confirmatur.  In 
nummis  enim  luliani  legitur  IMP.  CAES.  M.  DIDIVS  SEVER.  IVLIAN.  AVG.*  in  nummis 
vero  Pescennii  IMP'.  C.  PESC.  NIGER.  IVST.  AVG.^  Severum  autem  eosdem  titulos  sibi 
imposuisse,  nemo  est  qui  neget,  quum  numismata  primi  anni  eius  i.  e.  anni  198  hanc 
inscriptionem  habeant:  L.  SEPT.  SEV.  PERT.  AVG.  IMP.'> 

His  igitur  testimoniis  et  nummis  satis  probatum  est,  orbem  anno  193  tres  impera- 
tores  et  tres  Augustos  habuisse,  praeter  unum  Caesarem,  Clodium  dico  Albinum.  Atqui 
concedendum  est,  idem  Severo  imperante  iterum  accidisse  annis  209 — 211.  Victis  enim 
et  interfectis  adversariis  omnibus,  Severus  filiis  suis  summos  in  republica  honores  con- 
tulit.  Caracalla  maior  natu,  Antonini  nomine  ornatus,  ante  Cal.  lulias  anni  196^  Caesar 
creatus  a  Senatu  honore  imperatorio  auctus,  aestate  anni  198  a  patre  nomen  Augusti 
i.  e.  consortium  imperii  obtinuit,  Geta  vero  pariter  Caesar,  deinde  anno  208  exeunte 
Augustus  factus  est,  eumque  imperatoris  nomen  inde  ab  anno  205,  quo  consul  designatus 
est,  habuisse,  nummis  eius  probatur.  Quare  non  est  negandum,  imperium  Romanum 
tres  Augustos  et  tres  imperatores  iterum  sub  Severo  habuisse  inde  ab  anno  208  usque 
ad  obitum  Severi. 


1  Capitolinus,  Clod.  Alb.  c.  7  et  10. 

2  Dio  73,  14. 

^  Spart.  Pescenn.  c.  8. 

*  Cohen,    descr.  hist.  des  monnaies  etc.     Ed.  II  t.  III  pa^;-.  398  Keqq.    Nonien  SEVER   in  nummis 
luliani  nonnunquam  desideratur. 
5  Id.  ibid.  pag.  404  seqq. 
«  Id.  ibid.  t.  IV  pag.  9,  no.  56.  65.  66. 
'  Codex  lust.  rV  19,  1.    Fuchs  pag.  58  et  69. 

Sed  redeamus  unde  egressi  sumus,  ad  verba  TertuUiani  supra  iaudatal  Praesentin 
imperii  triplex  virtus,  Deo  tot  Augustis  in  unum  favente.  De  pallio  c.  2.  Quae  verba  si 
sola  considerantur,  ambiguum  erit,  utrum  ad  a.  p.  Chr.  193  an  ad  annos  209 — 211  refe- 
renda  sint,  et,  ut  Tertulliani  verbis  utar,  funem  contentiosum  pari  nisu  hinc  inde  tra- 
hemus,  donec  aliud  argumentum  proferatur.  Latet  autem  argumentum,  quo  lis  facile 
dirimitur,  in  iis  verbis,  quibus  autor  cives  Carthaginienses  initio  alloquitur:  „Gaudeo  vos 
tam  prosperoH  tempornim,  cum  ita  vacat  ac  juvat  habitus  denotare.  Pacis  haec  et  annonae 
otia.     Ab  imperio  et  a  coelo  hene  est"  cap.  1. 

De  vi  ac  ratione  verbi  pacis  postea  rationem  reddituri  sumus,  simulatque  in- 
dicium  temporis,  quod  in  verbis:  annonae  otio  latet,  enucleaverimus. 

Messium  ubertas  et  annonae  vilitas,  quae  coeli  aerisque  temperiem  naturaliter  con- 
sequuntur,  e  numero  eorum  bonorum  eventuum  erant,  quorum  memoria  per  inscriptiones 
nummorum  imperatorum  posteris  tradebatur.  Inspectis  igitur  nummis  aevi  illius, 
videmus,  messem  uberem  et  annonae  vilitatem  inscriptionibus  nummorum  anni  p.  Chr. 
193  celebrari,  tam  in  nummis  Severi  eiusque  Caesaris,  Clodii  Albini,  quam  Pescennii 
adversarii  eius.  Quare  non  est  dubium,  non  solum  occidentem  sed  etiam  orientem  uber- 
tate  et  vilitate  annonae  perfructum  esse. 

Legitur  enim  in  illis  nummis:  SAECVLO  FRVGIFERO  aut  CERERI  FRVGIFERAE, 
pars  vero  altera  symbolis  idem  significantibus  ornata  est,  nempe  Cereris  effigie,  cornu- 
copiae,  manipulis.  Talia  numismata  ex.  gr.  sunt  haec  Severi:  IMP.  CAE.  L.  SEP.  SEV. 
PERT.  AVG.  cum  inscriptione :  SAEC.  FRVGIF.^  Aliud  numisma  habet  inscriptionem : 
SAECVLO  FRVGIF.  TR.  P.  S.  C.«  ex  qua  apparet,  illud  anni  193  esse.  Clodii  Albini 
quoque  nummi  non  pauci  eandem  inscriptionem  habent  ex.  gr.  D.  CLO.  SEP.  ALBIN. 
CAES.  et  in  altera  parte  SAECVLO  FRVGIFERO  COS.  II  ^. 

Similem  inscriptionem  nummi  Pescennii  Nigri  prae  se  ferunt,  scil.  IMP.  CAES.  C. 
PESC.  NIGER  IVST.  AVG.  COS.  II  in  altera  parte  CERERI  FRVGIF.''  Pescennium  quidem 
bis  consulem  fuisse  constat,  prioris  autem  consulatus  tempus  ignoratur,  alterius  non  item. 
Constat  enim  iterum  eum  consulem  factum  esse,  a.  p.  Chr.  185  isque  consulatus  secundus 
in  omnibus  eius  nummis  appositus  est.  Tribuniciam  vero  potestatem  nunquam  habuit; 
quare,  quo  anno  eius  nummi  percussi  sint,  utrum  193  aut  194,  per  se  definiri  nequit. 
Quum  vero  constet,  Severi  nummos  inscriptione :  Cereri  frugif.  ornatos  omnes  anno  193 
percussos  esse,  non  ambigitur,  etiam  Pescennii  nummos  tales  eiusdem  anni  esse.  Ideo 
improbanda  est  opinio  viri  cl.  Eckhel,  qui  nummos  Severi  illa  inscriptione  ornatos  in 
honorem  eius  percussos  et  emissos  esse  putat.  Dicit  enim,  hunc  imperatorem  eximia 
cura  rei  frumentariae  providisse,  ita  ut  urbs  Roma  nunquam  inopia  laboraret^.  Quod 
quidem   negare  nolumus,    sed  quum  Pescennius    eadem  inscriptione  usus  sit,  certum  est. 


1  Cohen  1.  c.  IV  pag.  65  Nr.  620  et  621. 

2  Ibid.  Nr.  637. 

^  Cohen  I.  c.  t.  III  pag.  421  seqq.  Nr.  65—72.     Duruy  1.  c.  pag.  251. 

*  Cohen  t.  III  pag.  406  nr.  12—14  et  19. 

•'^  Eckhel   de  doctr.  nuni.  VII.  II  pag-.  162  et  169. 


eum  aliam  caussam  id  faciendi  non  habuisse  praeter  ubertatem  messis  anni  193,  occasione 
urbi  Romae  commeatum  subministrandi  Pescennio  nunquam  oblata^ 

Etiam  in  nummis  anni  p.  Chr.  196  eadem  inscriptio  cum  iisdem  symbolis  occurrit, 
quae  res  certissimum  indicium  est,  etiam  illo  anno  messem  fuisse  opimam.  Sed  ut 
illo  anno  libellum  de  pallio  scriptum  esse  censeamus,  illud  indicium  non  sufficit,  quia 
tum  duo  solummodo  Augusti  erant,  Severus  et  Albinus,  Pescennio  Nigro  interemto  iam 
anno  194  exeunte.  Annos  vero  209 — 211,  ad  quos  plurimi  inprimis  Bonwetsch  et  Noel- 
dechen  libellum  de  pallio  detrudunt,  unam  habere  notam  temporis  concedo,  alteram  nego, 
quia  messis  ubertas  neque  nummis  illorum  annorum  laudatur  neque  aliter  probari  potest. 

Ambae  autem  temporis  notae  a  nobis  inventae  in  unum  annum  conveniant  necesse 
est,  quod  quidem  optime  competit  anno  193  p.  Chr.  qui  et  messis  ubertate  et  numero 
terno  imperatorum  insignitus  est.  His  caussis  permotus  libellum  de  pallio  in  annum  193 
p.  Chr.  reiicio  et  aestate  eiusdem  anni  scriptum  esse  censeo. 

Sunt  denique  viri  docti,  qui  huic  anno  vel  anno  196,  qui  Pamelium  arrisit,  annos 
209 — 211  praeferendos  esse  putent  ea  de  caussa,  quia  TertuIIianus  in  isto  libello  de  pace 
et  felicitate  temporis  multa  verba  faciat.  Sed  videamus,  quomodo  de  pace  loquatur! 
Quasi  cothurnatus  dicit:  JRevera  orhis  cultissimum  huiui^  imperii  rus  e^f,  eradicafo  omni 
aconito  hostilitates  et  cacto  et  ruho  suhdolae  familiaritatis  convulso  et  amoenus  super 
Alcinoi  pometum  et  Midae  rosetum,     Ibid.  c.  2. 

His  aliisque  locutionibus  insolitis  et  arcessitis  et  quaesitis  quum  autor  nimium  usus 
sit,  persuasum  habeo,  totum  istum  libellum  satiram  et  paucissima  eorum  quae  proferun- 
tur  serio  dicta  esse.  Verumtamen  illum  locum  cap.  2,  supra  allatum  ut  recte  inter- 
pretemur,  ad  ironiam  confugere  opus  non  est.  Quamvis  enim  totus  fere  orbis  Severo 
imperante  per  decem  annos  bellico  furore  exarserit,  Africanae  provinciae  semper  pace 
fruebantur. 

Praeterea,  quod  ad  primum  Severi  annum  attinet,  TertuIIianus  libellum  de  pallio 
tempore  pacis  commode  scribere  potuit,  antequam  bellum  inter  Severianos  et  Nigrianos 
exarsit.  Severus  enim  cum  adversariis  dimicaturus  Nonis  lul.  anni  193  Roma  profectus  est. 
Eodem  fere  tempore  Nigriani  Byzantium  occupaverunt,  copiae  autem  adversariorum  ante 
autumnum  eiusdem  anni  non  concursaverunt,  primumque  apud  Perinthum  praelium  et 
id  quidem  leve  autumno  commissum  est,  atrox  autem  insequenti  anno  apud  Cyzicum. 
Quare  TertuUiano  satis  temporis  erat,  istas  pauculas  paginas  conscribendi,  donec  pax 
erat,  i.  e.  vere  vel  aestate  anni  193. 

Quia  ergo  libellus  de  pallio  iam  anno  193  scriptus  est,  omnium  librorum  TertuIIiani 
quos  habemus  primus  est,  quod  adhuc  solus  Pamelius  vidit,  qui  quidem,  ut  supra  dixi, 
minus  recte  eum  anno  196  attribuit.  Quum  in  fine  eiusdem  libri  TertuIIianus  Christia- 
num  se  esse  profiteatur,  hoc  quoque  compertum  habemus,  quo  fere  tempore  religionem 
christianam  amplexus  sit. 


^  Hoefner  pag.  127.  Die  Miinzen  des  Severus  aus  d.  J.  193  mit  der  Umsehrift:  Saeculo  frugifero 
riihmen  die  Fruchtbarkeit  des  Jahres,  nicht  die  Fiille  der  Getreidezufuhren.  Duruy  pag.  251.  Sev^Te 
laissait  derri^re  lui  le  senat  en  defiance,  mais  le  peuple  repu  de  fetes  et  dans  la  joie  dhine  moisson 
abondante. 

,      II. 

Quo  tempore  et  quo  ordine  TertuUianus  libros   apologeticos   et   cohortationem 

ad  martyras  scripserit,  exponitur. 

1.    Libri  duo  ad  nationes. 

Disputaturi  de  tempore,  quo  libri  adNationes  duo  scripti  sunt,  primum  loquamur 
oportet  de  consuetudine  quadam,  quae  apud  populos  antiquos  vigebat,  a  nostris  vero 
humanioribus  moribus  valde  abhorret.  Praelio  enim  confecto  occisorum  cadavera  in- 
primis  hostium  nou  sepeliebantur  honeste,  sed  spoliis  exutis  inhumata  in  locis,  ubi 
pugnatum  erat,  in  ludibrium  et  pabulum  avibus  et  bestiis  iacebant,  ita  ut  haud  raro 
cadavera  hominum  et  equorum  sparsa  per  campos  post  multos  annos  conspicerentur  ^ 

Hic  mos  antiquorum  in  memoriam  revocandus  et  ante  oculos  habendus  est,  si  ea 
verba  Tertulliani  quae  nunc  inprimis  perpendenda  sunt,  recte  interpretari  volumus. 
Dicit  enim  in  libro  I  ad  natt.  cap.  17:  Adhuc  Syriae  cadaverum  odorihua  apirant;  adhuc 
Galliae  Rhodano  suo  non  lavant. 

Haec  verba  ad  praelia,  quibus  Severus  aemulos  suos,  Nigrum  et  Albinum,  supera- 
verat,  spectare  inter  omnes  interpretes  constat. 

Severus  enim  Pescennianis  ex  Europa  et  Asia  repulsis,  montem  Taurum  superavit 
et  Ciliciam  occupavit.  Deinde  vero  mense  Novembri  anni  194  res  ad  ultimum  dimica- 
tionis  venit  apud  Issum,  oppidum  in  confinio  provinciarum  Syriae  et  Ciliciae  situm.  Pes- 
cennius  atroci  praelio  victus  Euphraten  versus  aufugiens  interemptus  est.  Sequenti 
anno  i.  e.  195  p.  Chr.  Severus  Osrhoenen  recepit  et  Adiabenos  Arabesque  fugavit,  qua 
parta  victoria  nomen  Parthici  Adiabenici  et  Parthici  Arabici  sumpsit  et  paulo  post  depo- 
suit.  Anno  196  Samaritanis  et  ludaeis  domitis  bellum  contra  Albinum  suscepit.  Exer- 
citus  Severianus,  itinere  per  Asiam  et  IUyricum  summa  cum  celeritate  peracto,  hostem 
apud  Rhodanum  invenit  et  immensi  clade  conflixit  die  XI  a.  Cal.  Martias  anni  197  apud 
Trinurtium,  oppidum  haud  procul  a  Lugduno  ad  Rhodanum  situm. 

Videmus  ergo,  his  annis  195 — 197  tam  in  Syria  quam  in  Gallia  vehementissime 
pugnatum  esse.  Verumenimvero  non  est  silentio  praetereundum,  Severum  iterum  id  est 
anno  197  exeunte  et  anno  198  in  oriente  belligerasse.  Sed  eo  tempore  non  tam  Syria 
quam  Mesopotamia  et  Parthia  belli  sedes  erant.  Quodsi  quis,  ludaeos  iterum  tunc  a  Severo 
domitos  et  punitos  esse,  dixerit,  respondebo,  ludaeam  illo  tempore  partem  provinciae 
Syriae  non  fuisse,  quippe  quae  et  ipsa  post  annum  70  p.  Chr.  provincia  constituta  sit. 

Deinde  Tertullianus  in  libro  ad  Natt.  117  bella  in  Syria  gesta  primo  loco  memorat, 
pugnas  in  Gallia  commissas  secundo.  Quare  eius  verba  ad  bellum  Syriacum  anni  194 
respicere  persuasum  habeo. 


^  Vide,  quae  Herodotus   Histor.  III  12   de    praelio  apud  Pelusium    coininis.so   et  Tacitus  Ann. 
I  62  de  clade  Variana  narrant. 


9 

Quae  quum  ita  sint,  librum  primum  ad  uationes,  in  quo  iste  locus  invenitur,  pauUo 
post  praelium  Lugdunense  seriptum  esse  opinor.  Dicit  enim  Tertullianus :  Galliae  Rho- 
dano  suo  non  lavant,  quod  ita  interpretor:  campus,  ubi  praelium  ilLud  commissum  est, 
Rhodani  undis  nondum  est  purgatus  et  mundatus,  id  quod  commode  fieri  potuit  tem- 
pore  verno,  quando  fluvii  aquis  largius  ex  montibus  prorumpentibus ,  terminos  suos 
transgredi  solent. 

His  caussis  adducorj  ut  libros  ad  nationes  aestate  anni  197  compositos  esse  censeam. 
Quae  vero  adversus  hanc  sententiam  proferuntur^,  nullius  momenti  habeo  atque  refu- 
tare  eo  facilius  hic  supersedeo,  quum  ab  aliis^  iam  satis  refutata  videantur  et  iis,  quae 
supra  dicta  sunt,  obtusa  esse  putem. 


2.  Apologeticum, 

A  libris  adversus  nationes  conscriptis  ad  librum  apologeticum  progrediens  haud 
dissimilis  nautae  videor  esse,  qui  postquam,  intra  fiuminis  ripas  navem  suam  gubernans, 
ubi  deflectendi  a  recto  cursu  periculum  non  est,  sine  timore  et  sudore  ad  fluminis 
ostium  quo  tendebat  pervenit,  relicto  tandem  flumine  in  oceanum  vastum,  fluctibus 
aestuantem  et  procellis  agitatum  evehitur.  Nam  quiisi  pelagi  aestibus  et  turbinibus 
obiectus  est,  qui  quantum  homines  jeruditi  de  tempore,  quo  hic  liber  scriptus  sit,  inter 
se  discrepent,  secum  reputat. 

Sed  non  est,  cur  desperemus.  Nam  si  viri  docti  pristini  temporis  de  hac  re  in 
valde  diversas  opiniones  discedebant,  non  ipsorum  vitium  erat,  sed  inde  eveniebat, 
quod  historia  Severiani  temporis  non  satis  cognita  et  explorata  tunc  erat.  Nos  meliore 
utimur  conditione,  quoniam  historia  illius  temporis  accuratius  ex(;ussa  meliusque  iam 
descripta  est,  atque  res  gestae  Severi  et  filior^im  eius,  eorumque  nataha,  victoriae,  itinera 
in  clarissima  luce  collocata  et  quoad  tempora  ferreis  quasi  vinculis  et  clavis  devincta  sunt. 

Tempus,  quo  Tertullianus  librum  apologeticum  conscripsit,  eruere  facillimum  esset, 
si  traditum  esset,  quo  anno  Severus  leges  Papias  Poppaeas  abrogasset.  Nam  abro- 
gatis  iis  eum  illico  librum  apologeticum  edidisse,  haec  verba  docent:  Nonne  vanijisimas 
PapioH  legen  heri  Severus  constanUssimus  principum  exclusitf  Apol.  c.  4.  Sed  invidente 
Fortuna  id  tempus  nobis  aliunde  non  innotuit. 

Exstant  autem  alii  loci  huic  disquisitioni  chronologicae  perquam  fructuosi.  E  quorum 
numero  primus  ille  diligenter  discutiendus  erit,  qui  est  de  persecutione  illo  tempore  in 
Christianos  mota.  Ex  iis  enim,  quae  Tertullianus  Ap.  cap.  44  et  50  profert,  apparet, 
praesidem  Africae  Christianos  proxime  vexasse.   Quaeritur  ergo,  utrum  Severus  edictum 


1  Vide  Grotemeyer,  Ueber  TertuUianus  Leben  und  Schriften.  Mit  einem  Excurs  iiber  die 
Schrift  ad  nationes.  Kempen  1863  u.  1865.  Zwei  Gymnasialprog-ramme.  Autoris  sententiam  libros 
ad  nationes  ad  annos  204—208  amaridantis  refutaverunt  Bonwetsch  pag.  19  seqq.  et  Noeldechen 
pag-.  25—29.  , 

suum,  quo,  ne  quis  ludaeus  neve  Christianus  fieret'  prohibuit,  iam  tum  promulgaverit 
.  necne.     Quod  negandum  esse,  mox  videbimus.  -         . 

Sed  de  edicto  Severiano  quin  plura  hoc  loco  dicam,  facere  non  possum.  „/«  itinere 
Palaestinis^^  Spartianus  illud  propositum  esse  apertis  verbis  narrat*.  B^llo  enim  adversus 
Hatrenos,  quibuscum  infelici  Marte  anno  199  et  200  p.  Chr.  proeliatus  est,  finito,  Severus 
in  Syriam  reversus  Aegyptum  visere  statuit.  Quod  iter  ita  peregit,  ut  Palaestinam  pera- 
grans  Aegyptum  peteret,  qua  diligenter  perlustrata  atque  integro  ibi  anno  consumpto  in 
Syriam  rediturus  navigationi  se  commisit  (exeunte  anno  201).  Antiochiae  una  cum  filio 
maiori  Caracalla  consul  renuntiatus  statim  in  Syria  conmlatum  anni  202  iniit'^.  Quae 
quum  ita  sint,  edictum  illud,  quo  Severus  Christianos  fleri  sub  gravi  poena  vetuit,  aestate 
anni  201  in  Palaestina  promulgatum  est,  quo  promulgato  fieri  non  potuit,  quin  illico 
populus  Christianus  acerbe  vexaretur,  quae  persecutio  proprie  Severiana  ab  historicis 
dicta  longe  lateque  diflFusa  aliquot  annos  insistebat,  Eusebius  quidem  Caesariensis 
hist.  eccl.  VI.  2,  2  narrat  persecutionem  illam  —  Alexandriae  —  anno  decimo  Severi 
vehementer  exarsisse,  Laeto  praefecto  Aegypti.  Annus  vero  decimus  Severi,  inde  a  Cal. 
lun.  203  computandus,  hoc  loco  aut  minus  accurate  ab  Eusebio  positus  est  aut  ad  necem 
unius  Leonidae,  patris  Origenis,  quem  Eusebius  laudat,  referendus. 

Sed  redeamus  unde  digressi  sumus!  Quodsi  verbo  TertuIIiani,  quae  Apol.  c.  44  et  50 
leguntur,  ad  persecutionem  Severianam  anni  201  et  sequentium  annorum  spectarent, 
Apologeticum  librum  post  annum  201,  scriptum  esse  appareret.  Sed  ad  eam  ista  verba 
spectare  nego.  Nam  legibus  iam  pridem  vigentibus  potestas  magistratibus  data  erat, 
semper  et  ubique  Christianos  propter  religionem  accusandi,  conquirendi,  persequendi. 
Et  plures  quidem  leges,  vigebant,  quae  facultatem  dabant  sic  faciendi,  ex.  gr.  leges 
laesae  maiestatis,  leges  contra  magiam,  contra  religiones  novas,  contra  sodalitia  illicita 
ceterae*. 

Sed  ut  haec  omittam,  Christiani  provinciae  Africae  illo  tempore  maiori  in  periculo 

versabantur.    Severus,  imperator  novus,  natione  Afer,  e  civitate  Lepti  oriundus,  luliano 

superato  et  interfecto  statim  copias  in  Africam  miserat,   eamque  provinciam  sine  caede 

occupaverat'*.     Postea  bello  contra  Pescennianos  et  Albinianos  incepto^  quum  Severi  exer- 

citus  victorias  victoriis  cumularet,  tota  provincia  gaudio  et  laetitia  exsultabat   et   quo- 

tlens  bonus  nuntius  de  victoria  reportata  adventabat,    quam  recentitfmmis  et  ramoaisinmix 

:la%L,reiii  poiftes  praestruebantur,  qu^im  elatisnimiH  et  clarisHimis  lucernis  vestihula  nehulahantury 

.,quam  cultissimis  et  superhissimis  toris  forum  sihi  dividehant*^,   cives  vicatimque  epulahantur. 

.  Sic  tota  civitas  gaudio  exsultabat. 

Ctiristianprum  vero  vix  quisquam  his  epulis  interfuit,  immo  documenta  illa  publicae 


1  Spart.  vit.  Sev.  c.  17. 

2  Spart.  Sev.  17,  1.   •  -     :  m.        . 

»  Id.  ib.  16,  8.  ...... 

*  Vide,  quod  8crip«  de  hac  re  in  Kircheniexicon  Ed.  II  t.  III  yag.  230.   ,    . 

•'•  Spart.  Sev.  8,  7.    Pesc.  Nig.  5,  4.  .:■.    :•    ,  ,.,, 

"  Tert.  Apol.  c.  .3.5.  .  ■     ' 

laetitiae  in  doijiibus  eorura  frustra  quaesita  esse,  ex  coniectura  probabilissima  coUigi 
potest,  approbante  id  vel  etiam  iubente  Tertulliano,  qui  talia  signa  et  symbola  ethnicum 
quid  sapere  opinabatur^  Quanto  autem  maiori  et  quasi  etfrenato  gaudio  cives  omnes 
sibi  gratulabantur,  eo  magis  illorum  incuria  et  frigus  improbabatur,  praecipue  a  magi- 
stratibus  partis  Severianae.  Hinc  fieri  potuit,  ut  Christiani,  quamvis  in  aliis  provinciis 
tranquille  viventes,  in  Africa  a  praesidibus  vexarentur  et  quasi  rebelles  punirentur. 
Quae  quum  ita  sint,  persecutionem  iUam,  de  qua  Tertullianus  in  Apologetica  ioquitur, 
eandem  habere,  quae  proprie  Severiana  dicitur,  non  est  necesse. 

His  igitur  stabilitis  nihil  obstat,  quominus  librum  Apologeticum  iam  ante  edicti 
Severiani  promulgationem  i.  e.  ante  annum  201  scriptum  esse  putemus,  quamquam  alii 
aliter  senserunt^. 

Isto  nunc  scrupulo  evulso,  venimus  ad  illum  unum  locum  Apologetici,  qui  temporis 
praesentis  notam  impositam  prae  se  fert.  Cuius  haec  sunt  verba:  iSed  et  qui  nunc 
scelesfarum  partium  tiocii  et  plausore.s  quotidie  revelantur,  post  vindemiam  parricidarum 
racematio  superstes  Apol.  c.  35.  Quae  facta  illius  temporis  hoc  loco  denotentur,  colligi 
potest  ex  verbis  praecedentibus :  Unde  Cassii,  Xigri  et  Alhini?  Quum  Cassii,  qui  iam 
tempore  M.  Aurelii  rebellavit,  fautords  et  plausores  anno  198  vix  ulli  superessent  istaque 
certe  factio  oblivioni  iam  dudum  datii  esset,  verba:  'Xigri  et  Alhini'  scrutanda  et  pre- 
menda  sunt  iisque  solis  insistendum  est. 

Quanta  enim  crudelitate  et  pertinacia  Severus  in  omnes  adversarios  suos  saevierit, 
memoriae  ab  historiac  scriptoribus  proditum  est.  Neminem  prorsus,  qui  Nigri  et  Albini 
partibus  adhaeserat  vel  occulte  faverat,  inultum  esse  passus  est,  sed  sive  ingenita  crude- 
litate  sive  consilio  ductus,  ad  unum  omnes  e  medio  sustulit,  ut  filios  suos  etiamtum  adu- 
lescentes  regni  haeredes  redderet. 

Quare  non  semel  sed  iterum  iterumquc  et  viri  senatorio  aut  equestri  ordine  ful- 
gentes  et  proceres  provinciarum  et  cives  Romani  proscripti  et  necati  sunt,  qui  novo  et 
inaudito  nomine  insidiatores  parricidales  ab  eo  vocitabantur.  Punivit  autem  vere 
severus  vere  pertinax  non  solum  aemulos  imperii  corumque  cognatos  et  belli  duce*s, 
amicos,  fautores,  verum  etiam  integris  civitatibus  eadem  de  causa  iura  diminuit. 

Sed  singula  proferamus  oportet,  quae  de  hoc  re  memoriae  prodita  sunt. 

Pescennio  mense  Nov.  a.  194  in  Syria  interempto,  Severus  punivit  eius  asseclas  in 
^yria  consistentes,  quantum  potuit  ef  pro  temporum  circumstantiis  aptum  videbatur*. 
E  senatorio  ordine  eos,  qui  cum  Nigro  ducum  vel  tribunorum  nomine  militaverant, 
occidit,  Antiochensibus  multa  iura  ademit,  aliasque  civitates  eiusdem  pat*tis  multis  in- 
iuriis  et  damnis  affecit.  Viduae  autem  liberisque  Pescennii  tunc  pepercit,  in  exilium  eos 
egisse  contentus.  <  .       ,  .  »  . 

•      ■•■        ■  ■'.:'•■.■•.  .:.       .        .v  ....,r-     ■ 

^  Id.  de  cor.  c.  8—10,  de  idol.  c.  15.  , 

-  Ex  gr.  Guil.  Cavc,  ciii  verisiiniliun  videtur,  scriptum  esse  persecutione  Kexta  circa  a.  202,  quo 

Severus   aiiquos  Christianos  fieri   sub  gravi   poena    vetuit.    Hist.  litt.  scxipt.  eccl.  t.  I  p.  42  ed.  iGenev. 

Quem  retellit  J.  L.  Mosheim  vide  Oeliler  Opp.  Tei-x:  III  pag-. '493.  ••  i      ■     ."i    .    -     :»•   ,- 

^  Dio  14,  8,  4-9.     Spart;  Sev.  9;  2^S."-  '    '  "■  •"-••     '-.-■■-•:;..!■   -^i^  -•.....-.     -....•••-■ 

Vehementius  et  crudelius  atque  in  plures  anno  197  saeviit,  Albino,  altero  aemulo^ 
in  Galliis  armis  superato.  Tunc  enim  eius  viduam  et  filios  trucidavit^,  Pescennii  vidua 
filiisque  pauUo  ante  interfectis  ^,  deinde  vero  innumeram  multitudinem  hominum  in 
Gallia  Hispaniaque  interemit,  inprimis  multos  illarum  provinciarum  proceres  necavit. 
E  senatorum  numero  anno  194  nuUum  occisum  refert  Dio,  unum  solum  interemptum  nar- 
rat  Spartianus  ^,  anno  autem  197  multos  necatos  esse  constat.  Post  victoriam  enimLug- 
dunensem  epistulae  ad  Albinum  datae  inventae  sunt,  quibus  nomina  nobilium  Komano- 
rum,  qui  eius  partlbus  favebant  aut  amicitia  cum  eo  coniuncti  erant,  Severo  innotuerunt. 
Quare  sexaginta  quattuor  senatores  in  iudicium  vocati  sunt,  quorum  pars  maior  absoluti, 
undetriginta  vero  ad  supplicium  missi  sunt,  inter  quos  Sulpicianus  socer  Pertinacis  impe- 
ratoris.  Insuper  Cincium  Severum,  amicum  suum,  calumniatus  est,  quod  se  veneno  appe- 
tisset,  postremo  Narcissum,  Commodi  strangulatorem,  leonibus  obiecit,  cuius  etiam  Ter- 
tullianus,  novis  vetera  miscens,  meminit  his  verbis:  „Unde  qui  faucihus  eiun  eximmendix 
palaestricam  exercent?  Unde  qui  armati  palatium  ivrumpunt  —  interfectores  dicit  Perti- 
nacis  —  omtiihuft  tot  Sigeriis  atque  PartJieniis  audaciores"^.  Plures  etiam  quam  undetri- 
ginta  senatores  Spartianus,  qui  eorum  nomina  memoriae  prodidit,  illo  tempore  occisos  esse 
scribit,  quem  quadraginta  unum  nominantem,  tamen  minus  accurate  scripsisse  viri  docti 
censent '".  Utcunque  res  est,  certe  ingentem  stragem  fecit  nobilium  Romanorum,  quae 
multo  crudelior  fuit,  quam  caedes  anno  194  in  Syria  factae. 

Hae  neces  et  quasi  proscriptiones  omnes  anno  197  factae  sunt,  easque  verno  et 
aestivo  tempore  perpetratas  esse  ex  eo  colligitur,  quod  autumno  eiusdem  anni  Severus 
cum  exercitu  in  orientem  profectus  est,  ut  sanguine  civium  largius  effuso,  sicut  dicit  He- 
rodianus,  tandem  etiam  hostes  externos  debellaret"*. 

Navi  appulsus  exercitum  statim  orientem  versus  contra  hostes  duxit,  Nisiben  quam 
urbem  Parthi  eodem  tempore  obsidebant,  pervenit  Parthosque  repulit.  Huius  victoriae 
anno  197  reportatae  certissimum  testimonium  habemus,  quod  Severus  bis  in  eodem  anno 
imperator  appellatus  est,  nonum  post  praelium  Lugdunense,  decimum  victis  eodem  anno 
Parthis. 

Itaque  hostibus  summotis  in  KSyriam  rediiV  ut  se  pararet  ac  bellum  Parthis  pro- 
ximo  anno  inferret.  Inter  haec  autem  Perscennianas  relliquias  Plautiano  autore  perse- 
quebatur.  Aliquot  enim  Perscenniani  anno  194  aut  latitasse  aut  ex  eius  manibus  evasisse 
videntur,  quos  cum  iis,  quibus  sive  clementia  sive  prudentia  ductus  pepercerat,  tunc 
deprehendit  et  interfecit. 


»  lul.  Capit.  Clodius  Alb.  c.  .5. 

2  Spart.  Sev.  10. 

3  Spart.  Sev.  c.  9,  3.     Dio  CasH.  74,  H  et  9. 
*  Fuchs  pa^.  70. 

^  Tert.  Apoi.  c.  35. 

«  Herod.  III  9. 

'  Spart.  Sev.  1,5,  3.  Fuchs  1.  I.  pag.  79  f.:  recte  monuit,  inter  primam  et  secundam  expeditiouem 
adversus  Parthos  tempus  aliquod  interce.ssisKe,  quo  Severus  naves  aedificavit  aliaque  ad  bellum  Parthis 
(lenuo  inferendum  paravit.    De  Ceuieneer,  virum  ovnatiKsimum  id  effugit.    Cfr.  pag.  115  seqq. 

Easdem  proscriptiones  TertuUianus  haud  obscure  denotat  his  verbis:  Sed  et  qui 
nunc  scelestarum  partium  hocH  aut  plausorea  quotidie  reielantur  post  vindeminm  race- 
matio  parricidarum."  Apol.  c.  35.  Vindemiam  enim  dicit  caedem  illam  largissimam 
anno  197  Albino  victo  factam,  alteram  vero,  persecutionem  Pesceimianorum  dico,  qui 
isto  tempore  latitaverant  aut  fugerant,  racemationi  i.  e.  messi  uvarum  relictarum, 
haud  illepide  comparat. 

Quaeritur  nunc,  quando  haec  ultima  persecutio  relliquiarum  partium  scelestarum 
facta  sit?  Quod  facile  est  invenire.  Vidimus  enim,  autumno  anni  197  Severum  bellum 
contra  Parthos  gessisse,  deinde  in  Syriam  hiematum  rediisse.  Isto  sine  dubio  tempore, 
quo  exercitus  in  Syria  hibernabat,  inimicos  conquisivit  et  punivit,  quod  paulhitim  et 
pedetemptim  exeunte  anno  197  et  incipiente  198  factum  est.  Unus  deinde  alterve  mensis 
largiendus  est,  quia  tanto  temporis  spatio  opus  erat,  ut  nuntii  harum  rerum  Africam 
pervenire  possent.  Hinc  efficitur,  ut  librum  Apologeticum,  in  quo  TertuUianus  eius  rei 
mentionem  facit,  non  ante  ver  aut  aestatem  anni  198  scriptum  esse  putem*. 

3.  Ad  martvras. 

Quae  de  rebus  gestis  Severi  imperatoris  supra  diximus,  etiam  ad  aetatem  hbelli  ad 
martyras  dati  inveniendam  sufficit,  quia  in  eius  epilogo  partis  cuiusdam  earum  caedium, 
quas  Severus  perpetravit,  a  nobis  supra  fuse  enarratarum,  mentio  fit.  Hoc  enim  libello 
autor  id  agit,  ut  Christianos  in  carcere  detentos  corroboret  et  ad  ipsam  mortem  toleran- 
dam  cohortetur.  Quod  ut  perficiat,  eos  ad  exempla  tot  tantorum  virorum  nobilium  pro- 
vocat,  qui  eodem  prorsus  momento  hominis  cauma  idem  patiebantur,  quod  nonnuUi  mar- 
tyrum  Dei  caussa  pati  dubitabant.  Ad  hoc  quidem,  ait,  praesenfia  nohis  fempora 
documenfa  sint,  quanfae  qualesque  personae  inopinafos  natalibus  et  dignitatibus  et  corporihus 
et  aetatibus  suis  exitus  referunt  hominis  causa,  auf  ab  ipso,  si  contra  eum  fecerinf,  auf  ab 
adversarii^H  eius,  si  pro  eo  steterint^. 

Qui  historiam  Severi  novit,  haud  ignoret,  ad  quod  factum  haec  verba  respiciant. 
Quum  eos  viros,  qui  suppHcio  affecti  sunt,  natalibus  et  dignitatibus  et  aetatibus  Tertul- 
lianus   splenduisse    dicat,    nobilissimos    eos   fuisse   apparet.    Severum  autem  caedem  in- 


^  Praeter  hoc  indiciuin  temporis  alteruni  invenisse  vir  sag-acissinms  Noeldechen  sibi  visus  est. 
TertuUianus  enim  Apol.  c.  35:  Ipsos  Quirites,  ait,  ipsam  rernaculam.  septem  collium  plebem  convenio, 
an  alicui  Caesari  suo  parcaf  lingua  Romanat  Tesfis  est  Tiberis  et  scholae  bestiarum.  Quae  verba 
Noeldechen  ad  id,  quod  Dio  74,  4  narrat  referenda  esse  censet:  populuni  Ronianum  vocibus  procacibus 
bellum  adversus  Albinum  improbasse  in  Theatro  [quod  Noeldechen  Tiberi  proximum  fuisse  putat].  Hoc 
factum  est  anno  196,  quum  Severus  contra  Albinum  proficiscens  Roniae  per  breve  tempus  morabatur 
(Dec.  196  Ceuleneer  pag.  98;  cfr.  Friedlftnder,  Sittengesch.  Roms,  VI  Ed.  t.  II  pag  305).  Sed  Ter- 
tullianus  generaliter,  ut  ita  dicam,  de  audacia  loquitur,  qua  vulgus  Ronianum,  quotiens  impune  fieri 
potuit,  contra  Caesares  grassabatur.  Cfr.  Friedlander  1.  c.  pag.  302—305.  Quare  hoc  indicium 
temporis,  quamvis  non  plane  reiiciendum,  fructum  tamen  mea  quidem  sententia  non  affert  ad  eniendum 
tempus,  quo  TertuUianus  librum  Apologeticum  scripserit. 

2  Ad  mart.  c.  6. 

gentem  nobilium  Romanorum  Albino  victo  fecisse,  iam  vidimus,  inprimis  senatorum,  quia 
senatus  illum  eximie  amaverat^.  "  >\      •       -,.  •  .  .   ::",ii 

Quo  anno  id  factum  sit,  iam  demonstratum  est,  hoc  loco  ut  tempus  etiam  accura- 
tius  definiatur,  affero  quod  Spartianus  refert:  Ultuit  igitur  Albinianam  defectionemy 
interfectis  plurimia  [Gallis  dicit  et  Hispanis]  iratuf<  Romam  venit  .  .  .  et  nenatores  infra 
scriptos  occidit^.  >■  •,         ^ 

Quo  mense  Severus  Romam  venerit,  praecise  statui  potest,  quum  fundamenta  satis 
firma  nobis  praesto  sint,  quibus  calculos  superstruere  possumus. 

Reportata  enim  \ictoria  Lugdunensi  Severus  non  illico  Romam  profectus  est,  sed  in 
provincia  remansit,  quia  bellum  nondum  erat  compositum  et  finitum.  Supererant  enim 
in  Hispania  Albinianorum  copiae,  quibus  L.  Nonius  Rufus  legatus  praeerat,  earum  par- 
tium  studiosissimus.  Quas  copias  ut  debellaret,  Claudius  Candidus  missus  est,  qui  eas 
brevi  tempore  extinxit.  Severum  autem  usque  ad  mensem  Maium  in  provincia  reman- 
sisse,  ex  eo  coniicio,  quod  Nonis  Maiis  in  civitate  Lugdunensi  pro  eo  eiusque  familia 
taurobolium  celebratum  est^.  Inde  eum  Calendis  luniis^  Romam  advenisse,  viri  docti  con- 
tendunt,  ubi  unum  alterumve  mensem  moratus  orientem  versus  profectus  est. 

Illas  autem  caedes  ingentes,  de  quibus  supra  dictum  est,  tam  provincialium  quam 
senatorum  Romanorum  Severus,  antequam  Romam  pervenit,  perfecisse  videtur,  si  verbis 
Spartiani  fldes  habenda  est,  qui  eum,  quamvis  foede  in  adversarios  saeviisset,  tamen 
post  adventum  alloquens  senatum  de  clementia  sua  disseruisse  narrat^.  Quare  eum  illas 
caedes  statim  post  victoriam  Lugdunensem  coepisse  et  ante  Cal.  lulias  perpetrasse  puto. 

Quibus  de  caussis  persuasum  mihi  est,  Tertuilianum  libellum  ad  martyras,  in  quo 
ista  atrocissima  facta,  quibus  orbis  Romanus  terrore  perculsus  est,  memorat,  vere 
anni  197  p.  Chr.  vel  ut  accuratius  loquar,  post  victoriam  Lugdunensem  sed  ante  Cal. 
lulias  conscripsisse  ipsumque  martyribus  Carthagine  in  carcerem  vinculaque  coniectis 
misisse.  Omnia  enim,  quae  loco  supra  laudato  a  Tertulliano  dicta  sunt,  ad  ver  anni  197 
optime  quadrant  etiam  haec  verba:  'aut  ab  advemariis  eius,  si  pro  eo  steterint.'  Quam- 
quam  enim  Albinus  non  eadem  crudelitate  atque  Severus  in  adversarios  suos  grassatus 
est,  tamen  aliquot  ex  partibus  Severi  ab  eo  occisos  esse,  ex  ipsa  rei  natura  sequitur  et 
Capitolini "  testimonio  confirmatur. 


■»  Capit.  Clodius  Alb.  c.  12.  •       •        ,    ,     .       • 

a  Spart.  Sev.  12,  9.  ..  . 

^  Hoefner,  Untersuchung^eu  pag.  216.  ... 

*■  De  Ceuleneer  pag'.  111  et  114. 

•"^  Spart.  Sev.  12,  4.     Interfectis  innumeris  Albini    partium  viris,    inter    quos    multi    principes  eivi- 
tatis,    multae  femiiiae  inlustres  fuerunt  .  .  .  tum  et  Uispanorum  et  Gallorum    proceres    multi  occisi  sunt 

...  Ultus  igitur  AlbinianaTu  defectionem  interfectis  pluriinis  . . .  iratus  Romam  et  populo  et  senfttoribus 
venit  .  .  .  Post  hoc  de  sua  clenientia  disseruit,  quum  crudeJissimus  fuerit  et  senatores  ipfra  scriptos. 
occiderit.  :  .    ;     :  •,!  •    :. 

*  Capit.  Ciod.  Alb.  c.  8,  3.     Denique  indulg:«na  suspicionibus- eos  tormentis  dedit..  .  .;..        ^  ,..-,, 

■y  ..   >.      •-     •   -•  .    ■-'      •.   f. :,   .■    ,.;•.•   •<      ..   ;,       ...;    •■.   •    . 

4.   Ad   8capulam. 

Multo  labore  in  perquirendo  et  magna  diligentia  in  deliberando  opus  est,  si  tempus 
quo  TertuUianus  libellum  supplicem  ad  Scapulam  proconsulem  miserlt,  eruere  volumus. 
Etenim  quia,  quo  anno  Scapula  provinciae  Africae  praefuerit,  aliunde  non  innotuit,  fere 
omnia  ex  interpretatione  accurata  unius  alteriusve  loci  libelli  ipsius  pendent. 

Plures  autem  sunt  loci,  quorum  ratio  habenda  est  cavendumque,  ne,  dum  partem 
aliquam  tuemur,  reliqua  deseramus. 

Ac  primum  quidem  vestigium  certi  temporis,  post  quod  ille  libellus  scriptus  est,  in- 
venitur  in  mentione  exitus  Byzantini  ^  id  est  expugnationis  urbis  Byzantii,  quam  per  tres 
fere  annos  exercitus  Severianus  obsederat,  mense  autem  lulio  anni  196  p.  Chr.  cepit. 
Deinde  vero  post  cladem  Albini  hunc  libellum  scriptum  esse,  indicant  haec  verba: 
Nunquam  Albiniani  vel  Nigriani  vel  Ca^siani  inveniri  potuerunt  Christiani^. 

Tum  de  hoc  loco  disputandum  videtur:  Ipse  etiam  Severus  pafer  Antonim  Christia- 
norum  memor  fuit.  Nam  et  Proculum  Christianuni,  qui  Torpacion^,  cognominabatur,  Euhodiae 
procuratorem,  qui  eum  per  oleum  aliquando  curaverat,  requisivit  et  in  pdlatio  suo  habuit 
usque  ad  morteni  eius.     Quem  et  Antoninus  optime  noverat  lacte  Christiano  educatus*. 

Sunt,  qui  dicant,  Antoninum  a  Tertulliano  hoc  loco  memoratum  Elagabalum,  qui  et 
ipse  nomen  Antonini  sibi  imposuit,  non  Caracallam  vel  Bassianum,  Severi  fihum,  esse 
intelligendum.  Quae  Scaligeri  et  Holstenii  opinio  plane  reiicienda  est,  quia  Elagabalus 
anno  205  p.  Chr.  in  oriente  natus,  Proculum,  qui  in  palatio  Severi,  ergo  certe  ante 
annum  211  p.  Chr.,  diem  supremum  obiit,  nosse  omnino  non  potuit.  Antoninus  autem, 
Severi  filius,  natus  anno  186  p.  Chr.,  Proculum  optime  nosse  potuit.  Severum  iam  ante 
annum  197  nomen  filii  sui  natu  maioris  nomine  Antonini  permutasse,  nummi  illius  anni 
testantur^. 

Porro  manifestum  est,  Scapulam  eodem  loco  a  TertuUiano,  qui  id  agit,  ut  animum 
eius  Christianis  placet,  ad  exemplum  principis  eo  ipso  tempore  imperantis  provocari.  Ea 
ratione  ductus  dicit  TertuIIianus,  Severum  necessitudinem  aliquam  habuisse  cum  Proculo, 
viro  Christiano.  Quare  eos  interpretes  valde  errare  censeo,  qui  Severum  eo  tempore, 
quo  Scapula  Christianos  persequebatur,  iam  mortuum  esse  putant.  Parum  enim  mortui 
imperatoris  memoria  et  exemplum  ad  Scapulae  animum  movendum  mitigandumque  pro- 
fuisset. 

Sed  nunc  maiora  conemur!  Venio  enim  ad  locum  principalem,  ad  quem  recte  inter- 
pretandum  opem  eorum,  qui  siderum  cursus  et  motus  numeris  et  rationibus  persequuntur. 


1  Tert.  ad  Scap.  c.  3.     De  tempore  obsidionis  consulendus  est  Wirth  pag.  10  et  28. 

2  Tert.  1.  1.  cap.  2.  •        ; 

^  De  origine  et  recta  scriptione  et  vi  huius  nominis  lege,  quae  affert  Fr.  Goerres  Jahrb.  fiir 
protest.  Theologie  1878,  pag.  300.  Bochartus  enim  Torpacion  e  voce  Punica  Torpaeion  corruptum 
putat,  eamque  nutritorem  interpretatur. 

•*  Tert.  1.  1.  cap.  4.  ■  j  ..       .  , 

*  Cohen  t.  IV  p.  160  nr.  148.  155,  p.  159  nr.  142,  p.  205  nr.  ,597. 

implorare  necesse  est.  Tertullianus  enim  in  capite  tertio  quum  de  aliis  malis  naturae, 
quae  pro  prodigiis  et  portentis  habet,  tum  de  deliquio  solis  paullo  ante  facto  loquitur,  quod 
signum  imminentis  irae  Dei  esse  putat.  ^Et  sol  ille,  inquit,  in  convenfu  Uticensi  ex- 
tincto  paene  lumine,  adeo  portentum  fuit,  ut  non  potuerit  ex  ordinario  deliquio  hoc  pati, 
positus  in  mo  hypsomate  ut  domicilio.^ 

Tertullianus  hoc  loco  aperte  loquitur  de  defectione  solis  prope  perfecta  et  de  tali, 
quam  pro  non  ordinaria  habuit,  quia  sol  in  suo  „hypsomate"  obscuratus  est.  Quae  vox 
ante  omnia  recte  interpretanda  est,  non  vero  neglegenda,  sicuti  quidam  recentes  autores 
fecerunt.  Sidera  enim  in  hypsomate  esse  dicuntur,  quando  summum  locum,  quem  assequi 
possunt,  transgrediuntur  *,  quod  sol  quodammodo  patitur  omni  die,  quum  meridie  circu- 
lum  meridianum  transgreditur,  verissime  autem  tempore  solstitii  aestivi  dicitur  sol  in 
suo.  hypsomate  esse.  Eo  enim  tempore  praesertim  in  regionibus  austraUbus  eum  locum, 
quem  nos  vocamus  zenith,  tangere  videtur. 

Illa  ergo  eclipsis  solis,  de  qua  Tertullianus  ad  Scap.  c.  3  loquitur  quum  talis  esset, 
ut  lumen  solis  paene  extingueretur,  valde  magnam  vel  paene  perfectam  fuisse  apparet  et  lq- 
super  eo  tempore  accidit,  quo  sol  culmini  vel  summitati  coeli  quam  proximus  fuit,  quod  fit 
tempore  solstitii  aestivi  et  simul  tempore  meridiano,  Quare  nuUa  alia  eclipsis  admitti 
potest,  quae  aut  parva  fuit  aut  alio  atque  meridiano  tempore  accidit.  Quae  quidem 
indicia  optime  congruunt  in  eam  eclipsin,  quam  astronomi  die  tertia  mensis  lunii  anni 
197  factam  esse  asserunt. 

TertuIIianum  per  solis  hypsoma  nihil  aliud  indicare  voluisse  nisi  „altitudinem  verti- 
calem  solis  ipso  meridie  culminantis",  bene  iam  vidit  Ruinartus*.  Quodsi  TertuIIianus 
negasse  videtur,  eo  tempore  deliquium  naturaliter  fieri  potuisse,  in  eo  populariter  erravit, 
impune,  ut  in  arte  aliena  a  studiis  et  professione  sua.  Hypsoma  autem  a  TertuIIiano 
definiri  quasi  domicilium  solis,  neque  est  mirum  neque  alienum  ab  usitata  loquendi 
ratione  neque  opus  est  ad  alias  interpretationes  subtiliores  confugere  quod  ii  faciunt, 
qui  domicilium  solis  Arietem^  vel  Leonem^  notissima  signa  zodiaci,  significare  volunt. 
Quae  opiniones  sunt  futiles  nullaque  ratione  fultae. 

Sed,  ut  quam  cautissime  progrediamur,  tabulas  et  computationes  astronomorum  per- 
lustremus  oportet,  Quae  quidem  sex  exhibent  Severiani  temporis  eclipses  solis  Uticae 
conspicuas'^,  quarum  prima  undecim  digitos*'  lata,  quae  lucem  diei  maxime  obtenebravit 
die  mensis  lunii  anni  197  p.  Chr.  paullo  post  meridiem,  accidit. 


*  PasHow,    Handworterbuch,    iiiiiuuiua  =   hoher    Stand    bes.    der    Gestirne,    iuterpretatur    et    affert 
loeuin  Plut.  mor.  782  Srav  i)v|)a)^a  Xdpi]   iii^TiOTOv  6  iiXio;. 

-  Ruinart,  Acta  martyrum.     Ed.  Ratisb.  p.  167. 
^  Lalovera  ibidem  apud  Ruinartum,  p.  167. 

*  Noeldechen  l.  1.  p.  101. 

^  L'art  de  v6rifier  les  dates.    Ed.  Paris.  1819  t.  I  depuis   la   naissance    de  J.  Chr.  p.  218,    exUibet 
computationes,  quas  instituit  Pingr6  S.  I.    Von  Oppolzer,  Canon  der  Finsternisse,  Wien  1887. 
"  Astronomi  latitudinem  duodecim  digitorum  soli  tribuunt. 


17 

•  Secunda  valde  exigua,  quia  unum  digitum  lata,  accidit  die  XIV  mensis  lulii  anni  204 
hora  quarta  pomeridiana. 

!    Tertia  erat  die  XIV  mensis  Maii  anni  207  septem  digitos  lata,    quae  hora  secunda 
pomeridiana  solem  maxime  obscuravit. 

:  Quarta  valde  parva  duos  digitos  lata  anno  209  die  XVI  m.  Octobris  Uticae  pauUo 
post  meridiem  conspiciebatur. 

Quinta  die  II  mensisMartii  anni  211  paullo  ante  occasum  solis  accidit,  quinque  cir- 
citer  digitos  lata. 

Sexta  die  XVI  mensis  Augusti  anni  212  undecim  quidem  digitos  lata  sed  summo 
raane  paullo  post  ortum  soHs  erat. 

Ahae  eclipses  sohs,  quae  tempore  Severiano  acciderunt,  Uticae  conspicuae  non  erant. 

Ex  hoc  indice  apparet,  echpsin  secundam  non  esse  talem,  quahs  hic  requirrtur, 
neque  tertiam,  quam  nemo  adhuc  tenendam  putavit.  Ut  de  his  et  de  aliis  taceam,  quas 
reiicere  non  est  opus,  viro  cl.  Wirth  ea  echpsis  maxime  arrisit,  quae  211  paulo  post 
Severi  mortem  evenit.  Sed  quia  vocem  hypsomatis  plane  oblitus  est,  eius  sententiam 
probare  non  possum.  In  Africa  provincia  vel  Uticae  cerni  quidem  potuit,  sed  hora 
quinta  post  meridiem  i.  e.  pauUo  ante  occasum  sohs,  quare  admitti  non  potest.  Neque 
eclipsis  anni  212,  quam  Noeldechen  elegit,  melius  congruit,  immo  plane  reprobanda  est, 
quia  summo  mane  finem  habuit,  ita  ut  Uticae  vix  aut  ne  vix  quidem  conspiceretur.  Deinde 
quod  idem  vir  doctissimus  asserit,  Severum  imperatorem  eo  tempore,  quo  hbellus  ad 
Scapulam  scriptus  est,  mortuum  esse,  id  probare  omnino  non  potuit^ 

Quae  quum  ita  sint,  nuUa  echpsis  illius  temporis  tahs  erat,  qualem  describit  Ter- 
tuUianus,  excepta  ea,  quae  anno  197  accidit.  Itaque  ei  sententiae  assentiri  debemus, 
quae  tenet,  hbeUum  ad  Scapulam  paullo  post  diem  III  mensis  lunii  anni  197  esse  con- 
vscriptum,  Scapulamque  proconsulem  eodem  anno  provinciam  Africam  administrasse,  in 
eaque  sententia  acquiescendum  est,  quantumvis  sententiae  communi  adversetur  ^.   Equidem 


^  K.  Joh.  Neumann,  Der  Rom.  Staat  und  die  allg.  Kirche  pag-.  182  Nota  2,  aflFert  et  quae  Wirth 
et  quae  Noeldechen  dixit,  sed  utrius  sententia  probanda  sit,  in  medio  relinquit. 

2  Quoniam  verba  Tertulliani  ad  Scap.  c.  3  in  eclipses  anni  211  et  anni  212  onniino  non  quadrant, 
aliquamdiu  cogitabam  de  eclipsi  anni  217  p.  Chr.  Quae  quideni  eclipsis,  alibi  perfecta  et  centralis  (vide 
Oppolzer)  Uticae  etiam  valde  magna  conspiciebatur,  scilicet  plus  quam  octo  digitorum,  sed  quia  ante 
meridiem  i.  e.  circa  horam  septimam  Uticae  initium  habuit,  ne  illa  quidem  convenit.  Sic  in  contrarias 
sententias  distractus  virum  spectatissimum  professorem  E.  Schonfeld,  speculae  astronomicae  Bonnensis 
praefectum,  collegam  amabilissimum  consului,  qui  me  humanissime  audiens,  re  perpensa,  respondit, 
verba  TertuIIiani  optime  convenire  in  eclipsin  anni  197.  Deinde  demandavit  me  viro  in  his  rebus 
viersatissimo  F.  K.  Ginzel,  instituti  regii  Berolinensis  a  computationibus  socio,  ut  qui  iam  pridem  his 
rebus  occupatissimus  laborem  calculos  necessarios  instituendi  iam  subierit.  Quae  res  ita  se  habuit 
atque  hic  vir  doctissimus  omnia  dubia  solvit.  En  comiter  et  officiose  mihi  haec  rescripsit.  .  .  .  „Ich  habe 
die  sfimtlichen  fiir  Utika  iiberhaupt  sichtbaren  Sonnenfinsternisse  —  sowohl  centrale  wie  partiale  —  roh 
gerechnet  und  die  halbwegs  fiir  Utika  daraus  als  sichtbar  hervorgehenden  genau  und  zwar  unter  Ein- 
fiihrung  meiner  empirischen  Mondbahncorrectionen  niiher  bestimmt.     Danach  ergibt  sich  folgendes: 

Von  den  partiellen  ist  nur  die  vom  16.  Oct.  209  mit  2"  5  um  0''  52°>  Mittags  in  Utika  sichtbar  ge- 
wesen,  von  den  centralen  die  folgenden: 

difficiliter  ab  animo  impetravi,  ut  huic  sentehtiae  consentirem,  quia  difficultates  haud 
exiguae  inde  oriuntur,  quae  infra  solvendae  sunt.  -.       - 

Hoc  igitur  deliquium  solis  a  Tertulliano  in  iis  signis  ponitur,  quae  eo  tempore  ho- 
minibus  iniquis  et  incredulis,  inprimis  Christianorum  persecutoribus,  imminentem  iram 
Dei  minabantur.  lisdem  in  memoriam  revocat  imbres  inundantes  anni  praeteriti  et  ignes, 
qui  super  moenia  Carthaginis  impendebant^  Universalem  autem  et  supremam  iram  Dei, 
id  est  tenebras  aeternas  Tertullianus  eo  ipso  deliquio  solis  extraordinario  significari  credit, 
quod  accidit,  quando  proconsul  Uticae  conventum  habuit*. 

Quamquam  Tertullianus,  a  quo  proconsule  ille  conventus  habitus  sit,  non  dicit,  tamen 
non  est  dubium,  quin  Scapula  ipse  id  fecerit.  Quare  eius  proconsulatum  in  annum  197/98 
removere  non  cunctor,  eorumque  opiniones,  qui  eum  ad  annum  211  vel  212  detruden- 
dum  esse  putant,  reprobo. 

Alia  testimonia,  quae  de  vScapuIa  eiusque  proconsulatu  plus  lucis  afferant  —  proh 
dolor  —  neque  apud  rerum  gestarum  scriptores  neque  in  monumentis  adhuc  inventa 
sunt.  Quare  nescimus,  ex  qua  gente  Scapula  ortus  sit.  Accedit,  quod  Tertullianus  cete- 
ris  nominibus,  quae  viri  nobiles  Romani  illo  tempore  quatuor  habebant,  omissis,  cognomen 
eius  solum  exhibet.  Ideo  ne  id  quidem  affirmare  ausim,  eum  anno  195  consulem  fuisse, 
quamvis  verisimile  videatur,  neque  id  pro  certo  habeo,  eundem  esse,  cuius  nomen  in 
Digestis  occurrit,  quem  Marci  Aurelii  temporibus  floruisse  constat,  quamvis  huic  opinioni 
nihil  obstare  videatur^.    Denique  si  Tissotus  titulum,    cuius  fragmentum  C.  I.  L.  t.  VIII 


*197  Juni    3.    Maximuin  der  Verlinsterung'  11*01  um  O^bS^ 
204  Juli  14.  „  „  ,  1'  «     41»  16™  Nachm. 

207  Mai  14.  „  „  ,  7"  2       „     Ih  46"« 

*211  Marz  2  ist  nur  bei  Sonnenuntergang-  sichtbar  gewesen  und  zeigte  im  Moment  des  Sonnen- 
unterganges  noch  die  Phase  von  .5' 37. 

*212  Aug.  14.  Maximum  der  Verfinsterung  11"  17  um  ^*"  SGn»  Morgens  und  zwar  42  Minuten  nach 
Sonnenaufgang.  Die  drei  mit  einem  Sternchen  bezeichneten  sind  scharf  gerechnet,  die  andern  an- 
naherungsweise.  Die  Maximalphasen  sind  in  ZoUen  angesetzt  (1"  =  Vi2  Sonnendurchmesser),  die  Zeiten 
sind  wahre  Sonnenzeiten. 

Ich  glaubc,  unser  alter  Struyck,  von  welchem  ich  nicht  gut  annehmen  konnte,  er  habe  die  Ter- 
tullianische  Stelle  unbeachtet  gelassen,  hat  Recht.  Er  setzt  (Inleiding  tot  de  allgemeene  Geographie 
pag.  103)  die  Finsternis  197  Juni  3  und  rechnet  mit  seinen  damaligen  unvollkommenen  Mondtafeln  fiir 
Utika  101/2"  Maximum  Nachmittag.  Er  bezieht  sich  auch  auf  Scaliger,  de  emend.  tempp.  Praef.  pag.  LI 
uud  sagt,  die  Finsternis  sei  vor  202  zu  setzen. 

Da  diese  letztere  Sonnenfinsternis  auch  nuch  meiner  Rechnung  ihr  Maximum  in  Utika  53  Minuten 
nach  Mittagseintritt  hatte  und  iiber  11  Zoll  gross  war,  so  stimmt  die  Angabe  Tertullians,  die  Sonne  sei 
noch  auf  ihrer  Mittagshcihe  gewesen  und  es  sei  beinahe  alles  Licht  der  Sonne  ausgeloscht  worden, 
vorziiglich. 

1  Eos  ignes  Noeldechen  1.  c.  pag.  100  idem  fuisse,  quod  nos  vocamus  Nordlicht,  haud  inepte 
putat;  spectaculum  in  Africa  sane  rarissimum. 

2  De  conventu  iudiciali  loqui  TertuUianum,  bene  monuit  Noeldechen  pag.  98.  Cfr.  Mommsen, 
Staatsrecht  II  1  p.  219. 

8  Digg.  I  18,  14.  Divus  Marcus  et  Commodus  Scapulae  Tertullo  rescripserunt.  Cfr.  Capit.  M. 
Aurel.  c.  29.  C.  I.  L.  III  4407. 

nr.  939  legitur,  ad  Scapulam  nostrum  pertinere  putat,  vir  ille  doctissimus  in  coniiciendo 
nimis  audax  est,  quia  in  illo  lapide  mutilissimo  *  nomen  Scapulae  omniuo  non  legitur. 
Itaque,  quod  valde  dolendum  est,  plura  de  Scapula  proconsule,  qui  anno  197/98  Africam 
provinciam  administravit,  ut  supra  dictum  est,  nobis  non  innotuerunt. 

Quaestio  quidem  chronologica,  quam  discutiendam  mihi  proposueram,  quamquam 
ad  finem  iam  perducta  videtur  esse,  facere  non  possum,  quin  a  penso  paullum  digrediar. 
Nam  quum  in  mentionem  Scapulae  proconsulis  inciderim,  non  abs  re  videtur,  de  ceteris 
quoque  proconsulibus,  qui,  quo  tempore  TertuUianus  vixit,  provinciae  Africae  praeerant, 
pauca  dicere.  Quod  ut  faciam,  quum  aliis  de  causis  adducor,  tum  ut  ex  hactenus 
dictis  fructus  uberiores  colhgam,  quandoquidem  omnium  scriptorum  Tertulliani  hic  libellus 
unus  ac  solus  est,  cui  quaedam  ad  historiam  priscae  ecclesiae  Africanae  pertinentia 
autor  inseruit. 

Incipio  a  loco  illo  celeberrimo,  quo  praesides  Africae  enumerantur,  qui  Christianos 
lllius  provinciae  persecuti  sunt.  Posmmm,  inquif  TerftiUiamis,  aeque  ef  exifus  qnoruyidam 
j)raesidum  tibi  proponere,  qui  in  fine  vitae  suae  recordati  mnt  deliqtmse,  quod  vexasnent 
Chrisfianos.     M ius  Saturninus,  qtii  primus  hic  gladium  in  nos  egit,  lumina  amisit^. 

Hoc  loco  nomen  gentiUcium  illius  praesidis,  qui  primus  in  provincia  Africa  chri- 
stianos  gladio  persecutus  est,  iniuria  temporum  interiisse,  valde  dolendum  est.  Codices 
enim  manuscripti  nomina  quidem  exhibent,  sed  alii  alia  et  libri  editi  perinde  inter  se 
differunt.  Si  ad  codices  manuscriptos  recurrimus,  codex  Vindobonensis  saeculi  XV,  quem 
Oehler  Aqp  signavit,  habet:  Vigellius  Saturninus,  codex  Leidensis:  IngelUus  Saturninus, 
codices  vero  Vaticani  saeculi  XIII  numeris  190  et  191  signati,  quos  ipse  inspexi,  habent: 
M.  Gellius  Saturninus. 

Quae  diversitas  lectionum  nos  docet,  formam  nominis  in  omnibus  codicibus  esse 
corruptam.  Huc  accedit,  quod  neque  Vigellianorum  neque  Ingellianorum  gens  inter  eas 
familias  reperitur,  quae  saeculo  secundo  tertioque  in  republica  florebant.  Inde  factum 
est,  ut  viri  docti  hunc  locum  coniecturis  sanare  conati  sint,  ex.  gr.  Pamelius,  qui  coniecit 
Valgius  et  Fr.  lunius,  qui  posuit  ViteUius.    Sed  oleum  et  operam  \identur  perdidisse. 

Luce  enim  clarius  est,  nomina  Vigellius  et  Ingellius  esse  corrupta  atque  ficticia, 
ideoque  omnino  reiicienda^.  Restat  sola  scriptio  codicum  Vaticanorum  notatu  digna,  qui 
quidem  praeter  agnomen,  quod  omnes  pariter  praebent,  praenomen  Marci  (M)  bene  con- 
«ervasse  videntur. 

Illum  igitur  proconsulem,  qui  primus  Afros  christianos  persecutus  est,  nomen  M.  Sa- 
turnini  habuisse  constat.  Deerat  adhuc  nomen  gentilicium,  quod  Aemilium  fuisse,  his  ra- 
tionibus  adducor,  ut  credam. 

Extant   tres   tituli  Africani   M.  Aemilio  Macro  Saturnino  dedicati,    quibus  probatur. 


1  C.  I.  L.  VIII  939  [Tert]VL[L]VS.  V.  C. 

2  Tert.  ad  Scap.  c.  3. 

^  Nomeii  gentilicium  Vigellianorum  in  indicibus  C.  I.  L.  frustra  omnino  quaeritur.  Videtur  autem 
forma  haec  alias  inaudita  orta  esse  ex  Vigilius,  vel  Vicilius,  quod  raro  invenitur.  Gens  Ingeliia  vero 
prorsus  est  ignota  neque  Romana. 

eum  a.  172  p.  Chr.  legatum  Augusti    et    propraetorem    provinciae  Numidiae   praeftiisse^ 
et  fllium  eiusdem  nominis  habuisse,    qui    patrem   in  administranda  provincia  adiuvabat^. 
M.  Aemilium  Macrum  Saturninum  patrem  paullo  post,  anno  174  dico,  consulem  suffectum 
fuisse,  fastis  consularibus  docemur^.    Quodsi   ille    anno    174    fasces   gerebat,    neque  lex  \ 
neque    consuetudo    obstabat,    quominus    anno  180  p.  Chr.    provinciae    Africae   proconsul     ^ 
praeficeretur. 

Sed  ultra  progredior.  Proconsulem  Africae,  qui  anno  180  eam  provinciam  admini- 
strabat,  nomen  Saturnini  habuisse,  hodie  non  est  opinio  futilis  aut  mera  coniectura,  sed 
certo  autore  comperta.  Eximia  enim  providentiae  divinae  benignitate  prospectum  est, 
ut  optimus  testis  nobis  innotuerit,  versio  Graeca  martyrii  Scillitanorum,  qua  reperta  et 
edita  vir  ornatissimus  Usener,  omnis  antiquitatis  peritissimus,  de  historia  ecclesiastica 
optime  meruit.  Qui  testis,  quamvis  cetera  nomina  non  praebeat,  solo  nomine  Satur- 
nini  contentus,  probat,  hunc  Saturninum  non  anno  200  vel  201,  sicut  autores  nostra  ae- 
tate  superiores  pro  subsidiorum  ratione  opinabantur,  sed  anno  180  provinciam  Africam 
administrasse.  Porro,  quum  eum  quoque  proconsulem,  qui  primus  in  Afric»  gladium  in 
christianos  egit,  nomen  Saturnini  habuisse,  Tertullianus  dicat,  nemo  adhuc  id  pro  caeco 
Fortunae  casu  vel  lusu  habuit,  sed  omnes  viri  docti,  iudicem  crudelem,  qui  martyres 
Scillitanos  capitis  condemnavit,  eundem  esse  putant  atque  illum,  qui  primus  in  Africa 
Tertulliano  teste  Christianos  persecutus  est. 

Eum,  e  gente  Aemilia  ortum  et  M.  Aemilium  Macrum  Saturninum  vocatum  esse, 
inscriptionibus  supra  allatis  valde  probabile  redditur.  Quae  sententia  mihi  eo  magis 
arrisit,  quia  gens  Aemilia  incredibilem  numerum  virorum  clarorum,  iureconsultorum 
et  magistratuum  reipublicae  donavit^.  Quorum  clarissimus  haud  dubie  ille  iureconsultus 
fuit,  e  cuius  libris  sexaginta  loci  excerpti  in  Digestis  leguntur^,  sed  eundem  esse  atque 
illum,  de  quo  hic  agitur,  afffrmare  non  audeo.  Idem  de  Aemilio  Macro  praefecto  praetorio, 
qui  anno  202  aut  203  hortatu  Plautiani  a  Severo  necatus  est,  et  de  Satumino  consule  anni 
198,  qui  Gallum  collegam  habuit,  dicendum  videtur,  immo  quia  TertuIIianus  Saturninum 
proconsulem  Africae,  primum  persecutorem  Christianorum  ibi  degentium,  lumina  amisisse 
narrat,  verisimile  est,  eum  a  negotiis  publicis  esse  remotum. 

Silentio  non  est  praetereundum,  quaedam  a  viris  doctis  sumministrata  esse,  quae 
Vigellio  proconsuli  favere  videntur.  Inventus  est  enim  paucis  abhinc  annis  in  Moesia 
inferiore  lapis",  qui  hanc  inscriptionem  habet:  P.  VigelUo  Raio  Plario  Saturnino  Afilio 
Braduano  Aucidio  TertaUo  Leg.  Aug.  ordo  Troetimenmum  ex  decreto  .suo.  Quem  Vigellium 
Satuminum,    ingenti  congerie  nominum  ornatum,   de   civitatula  Troet^mensi  optime  licet 


1  C.  I.  L.  t.  VIII.  4209  et  4210.     Renier    inscr.  Alg-.  1418  et  1419.     M.  Aemilius  Macer  Satuniinus 
Leg.  Aug.  Pr.  Pr.  .  .  .  M.  Aurel.  trib.  pot.  XXVI  =  172  p.  Chr. 

2  C.  I.  L.  t.  VIII,  2731.    Renier   1.  1.    40.     M.  Aemilio    Macro    Saturnino.    M.  Aemili    Macri   Leg. 
Aug*.  Pr.  Pr.  filio  T.  Valerius  Rufinus  Leg.  III.  Aug'. 

^  Klein,  lasti  cons.  pag.  79.    Renier  1.  I.  nr.  39. 
•*  Pauly,  Realencyclopadie  h.  v.  Aemilia. 
^  Rudorff,  Roniische  Rechtsgeschichte  I  198  seqq. 

^  Apud  oppidum,  quod  vocatur  Iglitza.    C.  I.  L.  t.  III,  6183.    Renier,  comptes  rendus  de  i'acad. 
des  inscr.  et  des   belles  lettres  1864,  pag.  256. 

raeritum,  in  reliquo  autem  orbe  Romano  plane  ignotum  Bonwetsch  et  Tissotus  sibi  aucu- 
pati  sunt  S  ut  eum  consulem  et  proconsulem  Africae  facerent,  quamvis  lapis  nuUam  tem- 
poris  notam  praebeat.  Qui  ut  circa  a.  167  consul  suff.  fuerit  et  per  tres  annos,  quod 
somniavit  Tissotus,  provinciam  Africam  rexerit,  tantum  abest,  ut  eius  nomen,  seriei  pro- 
consulum  Africae  sine  uila  ratione  insertum,  potius  omnino  delendum  sit. 

Crudelitati  Saturnini,  Ci.  L.  Herminiani,  Caecilii  Capellae  praesidum,  Tertullianus 
capite  quarto  clementiam  et  humanitatem  quorundam  proconsulum  provinciae  Afric^e 
opposuit,  qui  de  Christianis  in  iudicium  vocatis  cognoscere  coacti  aut  dissimulaverunt 
aut  iis,  quid  dicendum  esset,  ut  absolvi  possent,  ipsi  sug:gesserunt.  E  quorum  numero 
erant  Cincius  Severus  et  Vespronius  Candidus  et  Asper.  Quae  de  eorum  vitis  et  cursi- 
bus  honorum  apud  historiarum  scriptores  et  in  monumentis  inveniuntur,  fere  haec  sunt. 

Cincius  ^  igitur  Severus,  qui  Thysdri  Christianis  ipse  dedit  remedium,  quomodo  res- 
ponderent,  ut  dimitti  possent,  eo  anno,  quo  Commodus  occisus  est,  senator  et  pontifex, 
in  illum  animo  infesto  erat.  Atque  etiam  inter  adversarios  Severi  numerandus  est,  ut- 
pote  a  Severo  anno  197  interfectus,  qui  eum  incusabat,  quod  se  veneno  adpetisset  =*. 

Hostis  Severi  ille  quoque  praeses  Africae  erat,  quem  Tertullianus  secundo  loco  lau- 
dat,  Vespronius  Candidus,  vetus  consularis.  Qui  quum  parsimonia  et  austeritate  invidiam 
militum  in  se  concitasset,  haud  multum  abfuit,  quin  ab  iis  anno  193  necaretur.  Postea 
quum  Romae  nuntiaretur,  Severum  a  luliano  descivisse  et  cum  exercitu  Romam  proficisci, 
a  senatu  Severo  obviam  missus  est  cum  aUis  legatis,  qui  militibus  persuaderent,  ut  Se- 
verum  repudiarent  et  efficerent,  ut  is  esset  imperator,  quem  senatus  elegisset  *.  Viro  se- 
natorii  ordinis,  qui  legationem  tam  periculosam  susceperat,  ultio  Severi  certo  timenda 
erat,  ideoque  Vespronium  Candidum  non  ultra  annum  198,  quo  anno  Severus  post  ^in- 
demiam  parricidarum  racemationem  illam,  de  qua  supra  locuti  sumus,  fecit,  vixisse  con- 
iiciendum  est.  Sed  quia  inter  occisos  neque  a  Spartiano  •'•  neque  a  ceteris  scriptoribus 
eius  temporis  numeratur,  eum  morte  ante  id  tempus  praereptum  esse  puto.  Ut  id  cre- 
dam,  eo  facilius  adducor,  quia  iam  annis  multis  gravatus  erat.  Monumento,  quod  Bor- 
ghesius  intra  annos  183 — 185  erectum  esse  demonstravit,  eum  sub  Marco  Aurelio  fasces 
egisse  probatur  *^. 

Sub  nomine  Aspri,  quem  TertuIIianus  eodem  loco  tertium  fautoribus  Christianorum 
adiunxit,  C.  lulium  Asprum,  qui  anno  212  consulatum  iterum  adeptus  est,  latere,  omnes 
interpretes  consentiunt.  De  eo  Dio  Cassius  quaedam  refert,  quae  etiamsi  ad  rem  nostram 
non  pertineant,  memoratu  tamen  digna  videntur.     Secundum  Dionem  ipse  cum  filiis  suis 


1  Bonwetsch  pag.  78.     Tissot.  pag.  131. 

2  Aelius  Lampr.  Com.  c.  20.  Eius  nomen  hoc  loco  Cing-ius  scriptum  est,  quae  scriptio  secun- 
dum  Casaubonum  non  obstat,  quominus  eundem  putemus  ac  supra  dictum.  V.  Oehler.  Tert.  opp.  I 
pag.  546  nota  c. 

8  Spart.  Sev.  13,  9. 

*  Spart.  Didius  lul.  c.  5,  6.     Dio  73,  13. 

5  id.  Sev.  c.  13. 

8  C.  I.  L.  III  1092. 

a  Caracalla  imperatore  in  magno  honore  habitus,  postea  vero  in  exsilium  relegatus  est  K 
Alii  Aspro,  qui  eius  filius  videtur  esse,  Caracalla  Asiam  provinciam  obtulit,  sed  hoc  im- 
peratore  repentina  morte  sublato,  Macrinus  eum  revocavit,  quum  iam  in  itinere  esset  *. 

C.  lulius  Asper  in  consulatu  filium  C.  lulium  Galerium  Asprum  coUegam  habuit, 
cuius  honores  consulatu  anteriores  ex  titulo  Mauritanico  novimus '.  Hac  inscriptione 
fretus  Waddington  conclusit,  Asprum  iuniorem  quaestura  Africana  anno  205/6  functum 
esse,  et  quia  moris  erat,  ut  proconsules,  si  quos  filios  idoneos  haberent,  eos  quaestores 
suos  in  eadem  provincia,  quam  regebant,  facerent,  idem  vir  doctissimus  coniecit,  Asprum 
seniorem  provinciae  Africae  anno  205/6  praefuisse.  Quae  quidem  coniectura,  quamvis 
verisimilis  esse  videatur,  certo  argumento  non  nititur.  Fieri  enim  potuit,  ut  Asper  post 
primum  consulatum,  cuius  tempus  nescimus,  non  post  secundum,  Africam  provinciam  ob- 
tineret.  Atque  ita  fuisse,  nunc  putandum  est,  quia  ex  iis,  quae  supra  dicta  sunt,  apparet, 
Asprum  eam  pro^inciam  rexisse,  antequam  Tertullianus  libellum  ad  Scapulam  scripsit. 
i.  e.  ante  annum  197.  Quibus  de  caussis  eius  proconsulatum  non  cum  Tissoto  aliisque  in 
anno  205/6  collocandum,  sed  altius  removendum  esse,  censeo. 

De  Aspro  proconsule  prov.  Africae  TertuIIianus  refert,  eum  coram  assessoribus  et 
advocatis  in  tribunali  sedentem  professum  esse,  dolere,  se  incidisse  in  hanc  caussam  et 
Christianum  accusatum  et  modice  vexatum  non  compulisse,  ut  sacrificaret. 

Si  textui  ab  editoribus  recepto  fides  habenda  sit,  quartum  insuper  fautorem  Christia- 
norum  '^rtuUianus  produxerit  Pudentem  proconsulem.  Sed  quia  omnia  ex  interpretatione 
recta  pendent,  totus  locus  transcribendus  est.  TertuIIianus  dicit:  Quanti  autem  praesides 
et  constantiores  et  crudelioren  dissimulaverunt  ah  huiusmodi  caussisf  Ut  Cincius  Severus, 
qui  Thysdri  ipse  dedit  remedium,  quomodo  responderent  Christiani,  ut  dimitti  possent?  Ut 
Vespronius  Candidus,  qtii  Christianum  quasi  tumultuosum  civibus  suis  satisfacere  dimisit? 
Ut  Asper,  qui  modice  vexatum  hominem  et  statim  deiectum  nec  sacrificium  compulit  faxiere, 
ante  professus  inter  advocatos  et  assessores  dolere,  se  incidisse  in  hanc  caussam.  Pudens 
etiam  missum  ad  se  Christianum  in  elogio  concussione  eius  intellecta  dimisit  *. 

Quem  locum  si  accurate  discusserimus,  videbimus,  TertuIIianum  in  enumerandis  pro- 
consulibus  ea  figura  usum  esse,  quam  rhetores  repetitionem  appellant,  dicens:  Ut  Cincius 
Severus,  qui . . .  Ut  Vespronius  Caudidus,  qtii . . . .  Ut  Asper,  qui  . . .  Quare,  quaeso,  ad  quar- 
tum  proconsulem  transiens  eundem  modum  dicendi  non  servavit  neque  in  eadem  com- 
positione  verborum  consummavit  sermonera  dicens:  Ut  Pudens,  qui  missum  etc?  Nulla 
mea  quidem  sententia  caussa  erat  orationis  ordinem  mutandi.  Huc  accedit,  quod  codex 
Vaticanus  190,  quem  inspexi,  loco  vocis  „Pudens"  habet  „pudet"  et  si  cum  aliis  codici- 
bus  illud  „pudens"  retinere  volumus,  non  pro  nomine  proprio  habendum  est,  sed  pro 
participio. 


^  Dio  77,  5. 

2  Id.  78,  22. 

3  Tissot.  pag.   1.S9.     Marini  Gli  atti  e  inonumenti  dei  fratelli  arvali  Rome  1795  t.  11  pag.  784  f. 

^  Tert.  ad  Scap.  4  secundum  edit.  Oehler.  Concussio  est  depraedatio  simuiatione  potestati»  publi- 
cae  tacta  Dirksen,  manuale  s.  h.  v. 

Quare  locum  istum  mendose  editum  esse,  mihi  persuasum  est.  Verborum  enim  am- 
bitus  et  orationis  compositio  expostulant,  ut  ultima  pars  periodi  cum  anteriore  coniunga- 
tur,  non  separetur  ab  ea,  totaque  periodus  sic  interpungenda  et  emendanda  est:  Ut  Asper 
qui  modice  vexatum  ....  ante  professun  inter  advocatos  et  a8)ies.sores  dolere^  se  incidisse  in 
hanc  caussam,  pudens  etiam,  missum  ad  se  Christiamim;  in  elogio  concuxsione  eiua  infeU-ecta 
dimisit,  scisso  etiam  elogio. 

Hoc  loco  Tertulliani  sanato,  explosa  est  omnino  sententia  de  Pudente  proconsule 
eumque  e  numero  magistratuum  Africanorum  eo  facilius  delebimus,  quod  Severiano  tem- 
pore  nuUus  Pudens  consul  aut  proconsul  neque  in  fastis  neque  in  monumentis  invenitur. 
Nam  Qu.  Servilius  Pudens  consul  ordinarius  anni  166  a  Severiano  tempore  nimis  remotus 
est  neque,  quum  a  Tertulliano  ultimo  loco  nominetur,  Aspro  praeponi  potest,  quod  fecit 
Tissotus  ^ 

De  persecutoribus  Christianorum,  qui  in  libro  ad  Scapulam  misso  denotantur,  de 
Caecilio  Capella  reliquisque  disserendi  non  est  locus  ^,  Hfiarianum  autem  procuratorem, 
dein  proconsulis  vices  gerentem  silentio  praeterire  non  licet,  quia  in  Africa  ipsa  iis  mu- 
neribus  functus  est.  Eius  proconsulatum  in  anno  praeterito  collocare  Tertullianus  videtur 
his  verbis:  Sicut  et  suh  Hilariano  praeside,  quum  de  areis  xepulturarum  nostr-arum  adcla- 
massent:  Areae  non  sint,  areae  ipsorum  non  fuerunt.  Messes  enim  suas  non  egerunt.  Ce- 
terum  et  imbres  anni  praeterifi  cet.  His  verbis  duo  mala  vel  duas  calamitates  anni 
praeteriti  evidenter  memorantur,  agrorum  sterilitas  et  imbrium  inundantia,  quarum  illam 
aestate  anni  196,  hanc  vero  hieme  196/7  accidisse  puto. 

Quae  verba  Tertulliani  si  recte  interpretatus  sum,  sequitur,  ut  Hilarianum  usque  ad 
ver  anni  197  Africae  provinciae  praefuisse  censeamus.  Nam  ex  actis  ss.  Perpetuae  et 
sociorum  martyrum  cognovimus,  Minucium  Timinianum  proconsulem  intra  annum  pro- 
consularem  mortuum  esse,  eique  Hilarianum  procuratorem  cum  iure  gladii  successisse,  ut 
reliquo  illius  anni  spatio  proconsulis  vices  ageret. 

Quae  quidem  opinio  sententiis  virorum  doctorum  omnium,  qui  de  hac  re  scripserunt, 
adversatur.  Omnes  enim  proconsulatum  Hilariani  et  martyrium  Perpetuae  in  initium  sae- 
culi  tertii  p.  Chr,  detrudendum  esse  putant  ^,  sed  haec  sententia  quasi  communis  nulla  certa 
ratione  fulcitur,  sed  e  sola  coniectura  orta  est,  quare  eam  sine  scrupulo  derelinquere  11- 
cet,  meliore  et  probabiliore  inventa.  IUam  sententiam,  quam  quasi  communem  dixi,  sola 
mentio  Getae  Caesaris  tueri  videtur.  Credunt  enim,  Getam  Severi  filium  natu  minorem 
non   ante  annum    198  a  patre  Caesaris  nomen  obtinuisse  ^.    In  ea  autem  re  hoc  solum 


^  Inscriptio  Kalamensis,  quam  affert  Tissotus  pag.  125,  nihil  probat,  quum  mutilissima  sit.  Tis- 
sotus  non  haesitans  eam  suo  Marte  supplevit  dicens:  Ou  peut  combler  la  lacune  par  les  mots:  Cos.  Pro- 
cos.  Prov.  Afr.  pag.  126.    Sed  quo  iure  hoc  fecerit,  non  dixit. 

2  Praefectus  legionis  T  e  r  t.  ad  Scap.  4,  quem  G  6  r  r  e  s,  Jahrb.  fiir  prot.  Theol.  1876  praefectum  urbis 
Leon  in  Hispania  sitae  perperam  coniecit,  est  praefectus  Leg-ionis  Nuuiidicae,  cuius  castra  stativa  The- 
vestes  erant.  Mommsen,  Rom.  Gesch.  V  pag.  632.  Marquardt-Momnisen,  Rom.  St.-Verw.  ed.  II  1. 1 
pag.  469  (4). 

'  Ruinart:  Anno  202  vel  203.    Tillemont  mem,  p.  s.  205  ou  peu  apr^s. 

*  Wirth  quaest.  Sev.  pag.  11. 

verum  est,  Getam  anno  198  dignitate  Caesarea  iam  floruisse,  sed  quo  tempore  eam  ob- 
tinuerit,  compertum  non  habemus.  Videtur  autem  eam  obtinuisse,  postquam  bellum  Par- 
thicum  primum  a  patre  feliciter  finitum  est.  Spartiani  enim  rerum  gestarum  scriptoris  id 
enarrantis  verba  (Geta  5,  3  et  Sev.  16,  2),  quominus  ad  bellum  Parthicum  primum,  non 
ad  secundum  referamus,  nihil  obstat.  Ita  fit,  ut  tempore,  quo  Tertuliianus  libellum  ad  Sca- 
pulam  proconsulem  misit,  eruto,  verum  quoque  tempus  martyrii  celeberrimi  ss.  Perpetuae 
et  Felicitatis  inveniamus  Nonas  Martias  anni  197  p.  Chr. 

Sed  haec  hactenus!  Re  ipsa  ad  finem  perducta,  paucis  verbis  eam  complecti  et 
fructus  colligere  iuvat.  Nemo  doctus  hodie  nescit,  quantum  ad  historiam  ecclesiae  pri- 
maevae  recte  conscribendam  et  inprimis  ad  chronologiam  saniorem  reddendam  prodest 
procuratorum  atque  proconsulum  nosse  et  nomina  et  tempora.  Quare  operam  et  oleum 
non  perdidisse  mihi  videor,  si  seriem  proconsulum,  qui  Severiano  tempore  Africam  ad- 
ministraverunt,  quam  accuratissime  fieri  potuit,  denuo  contexui  et  cum  ea,  quam  Tis- 
sotus  concinnavit,  comparandam  proposui.  Ita  enim  ponitur  historiae  primordiorum  eccle- 
siae  Africanae  firmissimum  fundamentum.  '  .  : 

Proconsules  prov.  Africae  (180—220  p.  Chr.). 

•'.  '■■/-. 

Expunctis  denique,  qui  expungendi  sunt,  fictitiis  proconsulibus  aliisque  quoad  tempus  rectius  dispo- 

sitis,  haec  prodit  series  proconsulum  Africae  eius  temi)oris,  quo  Tei*tullianus  scriptor  ecclesiasticus  vixit 

ac  floruit. 


in 


M.  Aemilius  Macer  Saturnlnus  180/81. 

M. .  . .  Saturninus  proc.  Afr.  Tert.  ad  Scap.  8  laTupvtvo^  Usener  acta  mart. 
Scill.  Graece  ed.  Consul.  sufF.  a.  174.  Klein  fasti  pag.  79.  Legatus  prov, 
Numidiae  C.  I.  L.  VIII  2131.  4209.  4210  Renier  1418.  1419. 

Clnclus  sive  Cingius  Severus  anno  incerto  (180—88). 
Pontifex  Ael.  Lamp.  vita  Com.  c.  20.  Proconsul  Afx*icae  Tert.  ad  Scap.  3. 
Adversarius  Septimi  Severi,  a  quo  interfectus  anno  197  est.     Spart.  Sev. 
c.  13,  9. 


Vespronius  Candidus  anno  incerto  (182—188). 
Vetus  eonsularis  et  legatus  senatus  ad  Severi  milites  missus  Spart.  Didius 
lul.  c.  5.   Dio  Cass.  73,  16.  C.  I.  L.  III  1.  1092.    Lapis  anni  p.  Chr.  183—185 
(secundum  Borghesium  auuaies  1855  pag.  32).  Albae  luliae  inventus. 


C.  Helvlus  Pertinax  188/89. 
Proconsul  Africae  Capit  Pert.  c.  4.  Consul  suff.    Klein  pag.  80.    Wirth 
quaest.  Sev.  pag.  49. 

M.  Dldius  Severus  lulianus  190/91. 
Consul  suif.  Klein  pag.  80.   Proconsui  Afr.  Spart.  Did.  lul.  c.  2.  Cf.  Bull. 
della  comm.  arch.  com.  1884  II  pag.  90.   Wirth  quaest.  Sev.  pag.  49. 


P.  Vigellius  Raius  riarius 
Satumimis  AtiJius  Bradtta- 
nus  C.  Aucidius  TertuIIus. 
180  p.  Chr. 

Cincius  Severus  180—190. 


Qu.  Servilius  Qu.  f.  Pudens 
176—183. 

Vespronius  Candidus  180 
—  190. 


C.  Vettius  Sabinianus 
190/91  *). 
C.Helvius  Pertinax  191/92. 


M.  Didius  Senerus  lulia- 
nus  192/93. 


*)  C.  Vettius  Gratus  Sabinianus,  consul  ord.  a.  221,  fuit  proconsul  Africae  C.  I.  L.  VIII  823.  III 4426  sed, 
quo  tempore,  omnino  incertum  est.  C.  Vettius  Atticus  Sabinianus  fuit  consul  ord.  242  Chr.  Tissot  pao*.  128. 

'       P.  Cornelius  P.  f.  Anullinus  193  94. 

Consul  II  anno  199  C.  I.  L.  II  2073.  Praef.  urbi  200.  Procousul  Africae 
eo  anno,  quo  Severus  cons.  design.  erat  i.  e.  193  ]).  Chr.  Titulus  civitatis 
Ucres  apud  Tissotum  pag.  131  seqq.  Non  est  idem  atque  ille  dux  exer- 
citur  Severiani,  qui  apud  Issum  vicit.    Dio  74,  7.  lo,  3. 

C.  lulius  Asper.  191/92  vel  194—196. 
Consul  suff.  incerto  anno,  iterum  consul  una  cum  filio  anno  212.  Dio  Cass. 
7o,  5.  78,  22.  Proconsul  Africae  Tert.  ad  Scap.  4.  Wadding-ton  fastes 
168.  Marini  acta  arv.  784.  Tissot  pag\  138.  Gorres,  Fr.,  Jahrbiicher 
fiir  protest.  Theol.  IV  316.  Wirth  1.  c.  pag.  50,  cum  Borghesio  eius  pro- 
consulatum  Afr.  ad  annum  197  removere  vult;  equidem  eum  altius  remo- 
venduni  censeo. 

Minucius  Timinianus  196  aestate. 
Procon.sul  Africae  Acta  mart.  ss.  Perpetua  et  Fel.  Ed.  Ruinart  c.  (5  mor- 
tuus  est  intra  annum  proconsularem. 

Hilarianus  196  97. 
Procurator  cum  iure  gladii  Acta  mart.  Perp.  et  Fel.  c.    Praeses  Africae 
Tert.  ad  Scap.  3. 

Scapula  197/98. 
Proconsul  Africae  Tert.  ad  Scap.  c.  3,  ubi  tempus  evidenter  definitum  est. 
Probabiie  est,  eum  consulem  ord.  anni  195  esse  nomine  Scapulam  Tertul- 
lum.  Digg.  I  18.  14.  Capit.  Vita  M.  Ant.  c.  29.  C.  I.  L.  III  4407.  Wad- 
ding'ton  fastes  nr.  121  pa<>'.  741  cfr.  nr.  167.  Inscriptio  lapidis  Burnensis. 
Scapul Lcg:.  Aug'g\  prov.  Dalmatiae.  BuII.  di  Spalato  1878  I  110. 

L.  Fabius  Valerianus  (198-202?). 
Dux    exeroitus    Severiani    npud   Issum  anno    194.     Dio  77,  7.     Proconsul 
Africae  incerto  anno.    Gruter  thes.  inscr.  1013,  40.     Tissot  pag.  134. 

L  Cuspius  Rufinus  203  4. 
Cons.  ord.  197.   Proconsul   Africae  Plutiano  et  Zeta  conss.  Ado   Martyrol. 
18.  luli  Au<r.  Sermo  280-82. 

T.  Sextius  Lateranus  204  o  vel  208  9. 
Dux  militum  Severianorum  in  bello  Asiatico  anno  195.  Dio  75,  2.  Cons. 
ord.  197.  Proconsul  Atr.  anno  trib.  pot.  Severi  imp.  XII.  cons.  III  i.  e.  204. 
Vide  titulum  inventum  apud  Makter.  Comptes  rendus  de  Tacad.  des 
inscript.  etc.  1883  pa^.  3  ....  MAXIMI  P.  P.  TRIB.  POT.  XTI.  COS.  III 
....  NNO  SEXTI  LATERANI  PROCOS.  C.  V.  L.  RVPILIVS.  A.  Utnim  iu 
hoc  titulo  Sei^timius  Severus  imp.  nominatus  fucrit  an  Caracalla,  non  satis 
certum  esse,  moneo.  Non  solum  enim  Severi  annus  trib.  ))ot.  XII  (juadrat 
ad  consulatum  eius  tertium,  verum  etiam  Caracallae  annus  XII  eius  con- 
sulatiii  tertio  congruit,  qui  et  ipse  nomen  habuit  Parthici  Maximi.  Klein 
fasti  pag.  91  ad  an.  208.  Ergo  hic  titulus  eodem  iure  ad  annum  208/9  re- 
vocari  potest,  atque  ad  204/5. 

M.  Valerius  Bradua  Mauricus. 
Cons.  ord.  191.    Proconsul  Afr.  Severo   et  Antoniuo   impp.  Dig'g'.  I  21,  4. 
XXVI  10,  1;  quo   anno,  nescitur.    Tissotus  eum  ex  conjectura  probabili 
huic  loco  inseruit.     Cfr.  C.  I.  L.  VI  1980. 

M.  Macrinius  Hermogenianus. 
Proconsul  Afr.  Vide  titulum  Verafrauum  C.  1.  L.  vol.  X  t.  I  no.  4860.  Annus 
omnino   incertus  est  Tissotusque  conieetura  probabili   ductus  eum    in 
hoc  loco  collocavit  207/8  ^nel  208/9. 


J'.  Cornelius  P.  f.  AnuUi- 
niui  193  94 


L.  Fabius  Valerianus  194 
-198. 


Min  ucius   Tim  in  ia  n  us 

201/2. 

Hilarinnus  202  S. 


L.  Cusjnus  liufinus  203/4. 


T.Sextius  Lateran  us  204/5. 


M.  Volerius  Bradua  Mau- 
ricus  206/7. 


M.  Macrinius  Hermogenia- 

nus  207/8  vel  208/9. 

T.   Flavius  Decimus  209/10. 
Proconsul  Afr.  Vido  tituluin  C.  I.  L.  VIII  1217  Severi  anno  trib.  pot.  XVII 
imp.  XII  cos.  III.     Tissotus  pag;.  142. 

Claudius  lulianus. 
Proconsul  Afr.    Vlde  tituluni  C.  I.  L.  VIII  4H45.    Annus  ignotus  est.    Hic 
lulianus  idem  habetur  atque  Appius  Claudius  lulianus  praef.   annonae  201 
praef.  praet.  202  iterum  con.sul  224  praef.  urbi  284.  Tissotus  pag.  147  huic 
proc.  tres  annos  proconsulatus  nescio  qua  ratione  niotus  tribuit. 

Maximus  217/18. 
Iterum  proconsul  Afr.  anno  trib.  pot.  XX  Imp.  Caes.  M.  Aurelii  .  .  .  Par- 
thici  maximi  Britannici.  Vide  lapidem  milliarium  inventum  apud  Hadru- 
mettim  (Soussa)  Tissotus,  qui  himc  tituluni  affert,  eum  perpex'am  interpre- 
tatur  dicens,  PROCOS  II  sig^niticare  annum  secundum  proconsuhitus,  qui 
nuUus  erat  (pag.  148).  Hunc  Maximum  eundem  es.se  atqiie  Annitim  Maxi- 
mum,  con.sulem  ordinarium  anni  207,  coniicio. 

L  Marius  L.  f.  Maximus  Perpetuus  Aurelianus  219/20  vel  220/1. 
Dux  militum  Severianorum  apud  Byzantium  et  Liig-dunum,  deinde  cons. 
suff.  legatus  Augusti,  propaetore  provv.  Belgicae,  Germaniae  inf.  Caele- 
syriae,  Asiae,  Africae  praef.  urbi  217  Dio  78,  14.  79.  2.  Consul  ord.  223. 
Klein  fasti  96.  Habemus'  (luattuor  inscriptiones,  quae  eius  nomen  prae- 
bent  et  cursum  honorem  nos  docent.  Tamen,  quo  anno  procon.sulatum 
Africae  obtinuerit,  definiri  necjuit.  VVadding'ton  I.  I.  nr.  167  ante  eius 
cousulatum  factum  esse,  probabiliter  coniecit.    Vide  Tissotum  pag.  153. 


T.  Flavius  Decimus  209/10. 


Qu.  Flavius  Scapula  Ter- 
fullus  210—213. 

Claudius  lulianus  213/14 
vel  214/15. 

Annius  (f)  Maximus  215 
—17. 


L.  Marius  Maximus  Per- 
petuus  218—221. 


\ 


III. 

Librum  cle  poenitentia   ineunte  anno  205  scriptum  esse, 

maxime  probabile  est. 

Inter  amicos  et  necessarios  *  Severi  maxime  claruit  C.  Fulvius  Plautianus,  vir  omni 
ex  parte  Seiano  et  Perenni  et  Cleandro  comparandus.  Plautianus  natione  Afer,  humili 
loco  natus,  propter  seditionem  iam  exilio  multatus,  ut  Herodianus  quidem  narrat,  in  Se- 
veri  intimam  ut  arctissimam  amicitiam  pervenit  ita  quidem,  ut  homines  tantam  familia- 
ritatem  sine  turpi  amore  inter  eos  intercedere  non  posse  suspicarentur  ^.  Quomodocun- 
que  haec  res  se  habuit,  Plautianus  intimis  Severi  consiliis  bello  domique  per  decem  an- 
nos  interfuit.  lam  anno  193  simulatque  Severus  imperator  appellatus  est,  ad  occupandos 
Nigri  liberos  ab  eo  missus  est  ^,  anno  autem  196,  tribunum  cohortis  deciraae  praetoriano- 
rum  inscriptione  arae,  quam  ipse  ad  comprimendam  seditionem  Albinianam  per  Panno- 
niam  proficiscens  Poetavione  posuit  *,  eum  fuisse  constat.    In  expeditione  Syriaca  secunda 


1  De  amicis  et  necessariis  Cae.sarum  recole  animo,  quae  scripsit  Friedlander,  Sittengeschichte 
Roms  VI.  Ed.  t.  I  pag-.  133  seqq.  et  de  Plautiano,  quae  ibidem  pagr.  219  leg-untur. 

3  Herod.  III  10.  ..  ,.    ,  .       V. 

3  Spart.  Sev.  6,  10. 

*  Praestito[i]  lovi  S.  C.  Fulvius  Plautianus,  tribunus  coh.  X  praet.  cultor  numinis  ip.sius,  proficiscens 
ad  opprimendam  factionem  Gallicanam  iussu  principis  sui  aram  istam  posuit.  Vide  A.  vonPremmer- 
stein  in  Archaeol.  epigr.  Mittheilungen  aus  Oesterreich  1888  pag.  131.     C.  I.  L.  III  4037. 

Plautianus  Severum  prosequebatur;  eo  enim  autore  Percennianas  reliquias  a  Severo  in 
Asia  extinctas  esse,  Spartianus  confirmat  ^ 

Quo  anno  praetorio  praefectus  sit,  nescimus,  sed  quin  hanc  praefecturam  per  lon- 
gum  tempus  obtinuerit,  non  dubito.  Mox  summos  in  republica  honores  nactus  et  domui 
imperatoriae  affinitate  coniunctus  est.  Primum  enim  Severus  insignibus  consularibus  eum 
auxit  ^  ita  ut  eius  primus  consulatus  pro  secundo  haberetur.  Finito  bello  Parthico  se- 
cundo,  quum  Severus  anno  202  Romam  ovans  ingrederetur,  una  cum  Plautiano  Capito- 
lium  petiit  ^  et  paulo  post  reditum,  decennalibus  summo  splendore  et  maximo  apparatu 
mense  lunio  anni  202  celebratis,  Plautillam,  Plautiani  filiam,  Caracallae  filio  natu  maiori 
in  matrimonium  dedit  ^,  deinde  eum  una  cum  fratre  Septimio  Geta  consulem  ordinarium 
anni  203  designavit. 

Sed  Plautianus  in  summo  honorum  et  opum  fastigio  positus  ruinae  erat  proximus. 
Erigebantur  enim  ei  ab  adulatoribus  et  clientibus  tum  Romae  quum  in  provinciis  statuae 
in  diem  plures  et  maiores  ac  splendidiores  quam  imperatori,  quum  ipse  iam  antea  sta- 
tuam  suam  inter  propinquorum  Severi  simulacra  non  haesitans  posuisset  ■'•.  Inde  factum 
est,  ut  vulgus  eum  haeredem  imperii  fore  crederet.  Quibus  rebus  in  odium  Severi  in- 
currit,  cuius  indignatio  tanta  fuit,  ut  iam  tum  hostis  et  laesae  maiestatis  reus  renuntiatus 
a  multos  putaretur.     Id  intra  annum  ante  eius  mortem  evenit  *'. 

Quum  paullo  post  per  breve  tempus  cum  Severo  in  gratiam  rediisset,  mox  de  for- 
tunis  omnibus  deturbatus  est  vitamque  amisit.  lam  pridem  enim  inimicitiae  acerbissimae 
intervenerant  inter  illum  et  luliam,  Severi  uxorem,  quam  semper  apud  Severum  colum- 
niabatur,  et  inter  Caracallam  generem,  qui  Plautillam,  ut  feminam  impudentissimam, 
male  tractabat.  Postremo  Septimius  Geta,  frater  imperatoris,  moriens  Severo  omnia  in- 
dicavit,  quae  Plautianus  moliebatur  vel  moliri  putabatur  \ 

Ita  factum  est,  ut  Caracallae,  qui  iam  diu  se  ab  eo  liberare  et  vindicare  statuerat, 
tempore  ludorum  palatinorum  omnia  ex  sententia  succederent.  Falsis  enini,  ut  videtur, 
accusationibus  et  indiciis  socerum  apud  Severum  in  suspicionem  vocavit,  quasi  eius  et 
Caracallae  ipsius  necem  ex  insidiis  moUretur.  Ita  Plautianus  illico  vespere  in  palatium 
accersitus  a  militibus  statim  eodem  die  gladiis  confossus  est  ^. 

Necem  inexspectatam  et  atrocem  tam  potentis  et  divitis  viri  et  amici  imperatoris 
non  sine  portentis  et  ostentis  accidisse   putat  Dio  Cassius,  scriptor  supra  modum  super- 


.     1  Spart.  Sev.  15.  4. 

^  Dio  46,  46.  , 

3  Spart.  Sev.  14,  7. 

■'  Dio  76,  1  al.  2.     Spart.  Sev.  14,  8. 

'"  Spart.  Sev.  14,  5. 

"  Dio  75,  16  dicit  de  hac  indignatione  Severi  ioquens  oub"  dTTr|viauTi0ev  6  TTXauTiav6^  i.  e.  an- 
num  integrum.  postea  non  vixit  Plautiauus.  Jluius  loci  vir  cl.  W  i  r  t  h,  qui  Plautianum  in  hoc  odium 
anno  202  irrmsse  putat,  haud  memor  fuisse  videtur.  V^rum  enim  vero  ^'alde  probabile  est,  eum  iam  ali- 
qu,od  tempus  ante  mortem  ^t  pluries  Severi  odium  subiisse. 

'  Dio  75,  15.  76,  2.    H^rod.  III  11,  12. 

"  Id.  ib.  Uter  veriufs  hanc  rem  narrayerit,  Dio  an  Herodianus,  historicis  inquirendiun  relinquo. 


28 

stitiosus.  Primum  enim  pro  ostento  habuit,  quod  cetus  maximus  in  portum  Augusti  ap- 
pulit  ibique  captus  est,  deinde  quod  cometes  per  multos  dies  Romae  videbatur,  postremo 
eruptio  montis  Vesuvii  magnum  aliquod  malum  portendere  ei  visa  est, 

Vesuvius  enim  illo  ipso  tempore  ingentes  tiammas  evomuit  atque  rugitus  montis  ta- 
lis  erat,  ut  Capuae,  in  qua  urbe  Dio,  quotiens  in  Italia  degebat,  habitare  solebat,  audi- 
retur.  Hoc  miraculo  naturae  magnam  immutaiionem  rerum  portendi,  putans  Dio  non 
dubitavit  credere,  eam  statim  ^  in  Phiutiani  fortuna  factam  esse. 

Eiusdem  eruptionis  Tertullianus  in  libro,  quem  'de  poenitentia'  inscripsit,  mentionem 
fecisse  videtur:  y^Quid  illum  fhe.smimni,  inquit,  igiiii^  aeterni  aestimaniuH,  quuni  funiariola 
quaedam  eiux  tales  ftaniniaruni  ictus  suscitent,  ut  pro.rimae  urhes  aut  iam  nuUae  e.rtent,  aut 
ideni  sibi  de  die  sperent/     Dissiliunt  enini  stiperbissinfi  montes  ignis  extrinsecus  fetu"^  -. 

Quae  verba  si  quis  cum  iis  comparaverit,  quae  Tertullianus  Apol.  c.  40  et  in  libro 
de  pallio  c.  2  de  Pompeiis  e  suo  monte  et  de  Vulsiniis  e  caelo  igni  perfusis  dicit,  intel- 
leget,  eum  illic  de  re  praeterita,  hic  de  re  praesenti  esse  locutum.  Proximas  enim  monti 
urbes  tiammis  iani  deletas  Pompeios  et  Herculanuni  et  Stabias  esse,  nemo  est,  qui  ne- 
sciat,  et  quum  idem  dicat,  alias  urbes  idem  de  die  sperare,  haud  dubium  est,  quin  de 
monte  Vesuvio  eodem  tempore  ignes  evomente  loquatur.  Alii  enim  montes,  Africae 
proximi,  Aetnam  ^  dico  et  montes  insularum  Liparaearum,  eo  tempore,  quo  TertuIIianus 
scriptor  ecclesiasticus  tiorebat,  ignes  non  evomuisse,  historiae  monumentis  satis  constat  ^. 
Insuper  in  insulis  Liparaeis  „urbes"  quae  dirui  potuissent,  non  erant,  sed  sola  oppidula 
et  vici.  Quare  TertuIIianum,  urbes  monti  vicinas  eo  tempore  interitum  de  die  exspectare 
dicentem  ad  montem  Vesuvium,  qui  teste  Dione  eo  ipso  tempore,  quo  Plautianus  occisus 
est,  tremuit  et  ignes  evomuit,  respexisse,  non  coniectura  sola  probabile  est,  sed  pro  ex- 
plorato  haberi  potest  ^. 

Quae  quum  ita  sint,  TertuUianus  librum  de  poenitentia  eo  prorsus  tempore  scripsit, 
quo  nuntius  de  Vesuvio  dissiliente  et  ignem  evomente  Carthaginem  pervenit,  quod  paullo 
ante  caedem  Plautiani  factum  est.  Ergo  sciemus,  quo  tempore  liber  TertuIIiani  de  poe- 
nitentia  scriptus  sit,  si  cognoverimus,  quo  tempore  Plautianus  occisus  sit. 

In  enarrandis  his  rebus  Dio  Cassius  temporum  ordini  servando  non  satis  curae  ha- 


>  AuTiKa  Dio  Xiph.  76,  2. 

^  Tert.  de  poen.  12. 

•^  Cfr.  LandgTebe,  qiii  in  opere,  ciii  tituliis:  NatiirgeHchichte  derViiIkane.  Gotha  lHn5.  1. 1  pag.  41 
dicit:  „Von  der  christlichen  Zeitrechnun<>"  an  hat  es  wohl  keine  nur  einigerniassen  bedeutende  Aetna- 
Eruptionen  gegeben,  von  denen  nicht  die  besonderen  Uni.stande,  unter  denen  sie  sich  ereigneten,  autge- 
zeichnet  worden  waren." 

*  Historiam  terrae  niotuun)  et  eruptionuni,  quas  vulcanias  diciinus,  accurate  conscripsit  E.  D.  Ad. 
V.  Hoff,  Chronik  der  Erdbeben  und  vulkanischen  Ausbriiche.  Gotha  1H40.  In  tonio  II  huius  operis,  cui 
titulus:  Geschichte  der  durch  Ueberlieferung'  nachg^ewiesenen  natiirlichen  Veranderungen  der  Erdober- 
flache,  documentis  probat,  inde  ab  anno  176  vei  177  p.  Chr.  usqtie  ad  annuni  208  (recte  204)  neque 
terrae  motum  neque  eruptionem  vulcaniam  in  orbe  antiqiio  fuisse  pag.  177.  Idem  autor  in  tabula  chro- 
noiog^ica  has  eruptiones  Aetnae  enumerat:  40  p.  Chr.  deinde  251  p,  Chr.  Vesuvii  79  deinde  203  p.  Chr. 
Idem  de  insulis  Liparaeis  ea,  quae  ad  rem  nostram  pertinent,  collegit  t.  II  pag.  252 — 266. 

•"'  Videsis,  qiiae  dicit  J.  Roth,  Der  Vesuv  u.  s.  Umgebung.  Berlin  IHiVt  pag.  4.  Landgrebe  !.  I. 

buit.  Diem  enim,  quo  Plautianus  necatus  est,  memoriae  apertc  prodidit  ^,  annum  non 
item.  Quare  aliunde  eum  quaeramus  oportet.  Atque  primum  quidem  falsum  est,  quod 
legitur  in  chronicis  paschalibus  sive  Alexandrinis  ^,  Phiutianum  die  23.  lan.  2U3  diem  su- 
premum  obiisse.  Argumentis  enim  certissimis  evincitur,  eum  mense  Augusto  eiusdem  anni 
vixisse  et  consulatus  munia  obiisse  •^.  Idcirco  phires  viri  docti  pro  certo  habebant,  eum 
ineunte  anno  204  e  vita  migrasse. 

Sed  longius  procedendum  videtur.  Refert  enini  Dio  Cassius  ^,  quum  ahos  ut  conscios 
et  participes  consiliorum  Phiutiani  punitos  esse,  tum  Aegyptium  quendam  nomine  Coera- 
num,  eius  amicum,  in  exihum  eicctum;  postquam  septem  annos  exuhiverit,  a  Caracalhi 
eum  revocatum  esse,  postea  in  Senatum  adlectum,  quod  luihi  unquam  Aegyptis  contige- 
rat,  et  consuhiri  dignitate  auctum  esse.  CaracaUam  eum  simulac  principatum  fratre  ne- 
cato  solus  occupavit,  ab  exiho  revocasse,  persuasum  habeo,  id  est  anno  211,  et  si  post 
exilium  septem  annorum  redux  factus  est,  ineunte  anno  2n.">  exsiho  mulctatus  esse  videtur. 

Post  caedem  Phiutiani  Caracalhi  Plautilhie  uxori  rei)udium  remisit,  eamque  domo 
eiectam  in  insuhim  relegavit.  Nomina  vero  non  soluni  Plautiani  ipsius  verum  etiam  li- 
berorum  eius,  inprimis  Plautillae,  ubicunque  monumentis  publicis  honoritice  inter  nomina 
Augustorum  insculpta  erant,  deleta  sunt,  quod  quidem  iUis  temporil)us  moris  erat.  si  quis 
ab  Augusto  hostis  habebatur. 

Hic  mos  nos  adiuvat  ad  inveniendam  quam  quaerimus  aetatem  hbelli  Tertullianei 
'de  poenitentia'  inscripti.  Etenim  phis  quam  viginti  annos  abhinc  Bormannus  perspexit  "• 
inscriptioni  eius  arcus,  qui  in  honorem  totius  himihae  Severianae  ab  argentariis  in  foro 
boario  erectus  est,  olim  nomina  Plautillae  et  Plautiani  inserta  fuisse,  quae  hodie  non 
leguntur.  In  loco  enim  liturae,  ubi  hodie  legitur:  ^Senatus  et  patriae  et"  ex  vestigiis  et 
relliquiis  litterarum  originalium  primo:  „FuIviae  Plautillae  Augustae'^  et  infra  >tiliae 
Fulvi  Plautiani  insculptum  esse  apparet.  Atqui  illum  arcum  anno  XII  trib.  pot.  Severi 
id  est  anno  204  p.  Chr.  dedicatum  esse  constat,  ergo  Plautillam  eo  anno  ab  Antonino 
in  honore  habitam  aut  certe  eius  uxorem  fuisse  patet.  Inde  sequitur.  ut  Phuitianus,  quem 
die  festo  ludorum  palatinorum,  id  est  mense  lanuario,  occisum  esse,  certum  exploratumque 
est,  per  integrum  annum  204  vixerit  et  proinde  die  X  ante  Cal.  Februarias  20;")  interfe- 
ctus  sit. 

Revertamur  nunc  ad  Tertullianum  nostrum!  Quodsi  Plautianus  ante  diem  X  Cal. 
Febr.  anni  205  interfectus  est,  mons  Vesuvius  paullo  ante  illum  diem  tiammas  eiicere  coe- 
pit.  Cuius  rei  nuntius  quin  post  paucos  dies  in  Africam  pervenerit,  non  est  dubium  et 
quum  circa  idem  tempus  TertuUianum  librum  'de  poenitentia'  scripsisse  demonstratum  sit, 
id  primo  mense  anni  205  factum  esse,  maxime  probabile  est. 


1  Dio  76,  3. 

2  Chron.  pasch.  ed.  Bonn.  I  496  (266  B.). 

3  C.  I.  L.  m  5802.  VI  220.    Klein  fasti  cons.  pag.  90. 
*  Dio  76  5. 

^  Annali  del  instituto  archaeol.  di  Roma  an.  1867  pag-.  218.    Cfr.  quae  annotavit  Mommsen  C.  1.  L. 
VL  I  nr.  103.     Friedlander  1.  1. 

Tertulliiinum  loco  supra  Itiudato  cap.  12  ad  eruptioiiem  Vesuvii  respexisse,  iiim  pri- 
dem  vidi  et  publice  defendi.     Sed  quia  tunc  in  ea  sententia  essem,   ut  Plautianum  anno 

204  occisum    esse  putarem,    librum  de  poenitentia  in  principio  anni  204  reposui  ^  nunc 
vero,  re  iterum  perpensa,  tam  Plautiani  mortem,  quam  librum  de  poenitentia  initio  aiini 

205  tribuendum  esse  intellego. 

IV. 

Quc)  tempore  Tertullianus  ad  Montani  partes  transierit,  inquiritur. 

Viris  doctis,  qui  historiae  antiquae  ecclesiae  investigandae  studia  sua  navabant, 
semper  curae  erat,  quo  anno  Tertullianus  ad  Montani  partes  transiisset,  ex  monumentis 
eruere;  sed  pro  subsidiorum  qualitate  et  pro  ingenii  acumine  alii  aliter  de  hac  re  sense- 
runt,  Pauca  interim  summatim  attingam.  Noesselt  anno  199  id  factum  esse  putat,  Le 
Nourry  et  Hesselberg  anno  200,  Neander  et  Uhlhorn  anno  202,  Moehler  eum  nisi  iam 
antea  certe  anno  202  Montani  dogmata  amplexum  esse  opinatur,  plurimi  certam  de  tem- 
pore  sententiam  proferre  non  sunt  ausi.  Omnes  autem,  quos  dixi,  viam,  qua  ad  eruen- 
dum  tempus  secure  procedere  possent,  non  satis  munitam  et  praeparatam  habuisse  vi- 
dentur. 

Difflcultatibus  huic  rei  obiectis  hoc  modo  mederi  possumus.  Etenim  nemo  unquam 
negavit,  ea,  quae  in  libro  'de  poenitentia'  inscripto  de  exomologesi  et  de  reconciliatione 
poenitentium  a  Tertulliano  dicta  sunt,  cum  ecclesiae  primaevae  agendi  modo  conseniire 
et  proinde  a  Montani  dogmate  abhorrere.  Ergo  cuicumque  persuasum  est,  illum  librum 
exeunte-  anno  204  aut  ineunte  anno  205  esse  conscriptum,  sine  ambage  concedet,  Tertul- 
lianum  anno  204  et  205  Montani  doctrinae  nondum  addictum  esse. 

Quo  vero  anno  Montiini  dogmata  publice  docuerit  et  defenderit,  Tertullianum  ipsum 
optimum  et  luculentissimum  testem  habemus.  Libro  enim  adversus  Marcionem  primo 
praeter  consuetudinem  suam,  annum  inseruit,  quo  scriptus  est,  septimum  dico  Severi  imp., 
id  est  annum  207/8  p.  Chr.  n.^  Autorem  autem  libri  primi  adversus  Marcionem  Montani 
sectae  addictum  esse,  ex  iis  verbis  colligo,  quae  in  fine  leguntur:  Sed  et  si  nuhendi  iam 
moduii  ponitur,  quem  quidem  apud  nos  spirifali.s  ratio  paraclefo  autore  defendit  et  reliqua  ^. 
Inde  mihi  satis  constare  videtur,  TertuUianum  post  annum  205  et  ante  annum  207,  ergo 
anno  206  p.  Chr.  ad  Montani  dogma  delapsum  esse. 


1  Vide  di.ssertationein  meani,  qiiam  in  commentariis  menstruis  Magnntinis,  (luorum  titulus  est:  Der 
Katholik  anno  1879  t.  TI  pag.  .561 — ,589  publicavi.  Quam  quidem  dissertatiouem  non  videtur  legisse  vir 
doctissimus  N  o  1  d  e  c  h  e  n ,  qui  eandem  sententiam  ut  novam  nuper  protulit,  quam  nunc  in  meUus  re- 
formatam  deuuo  exhibeo. 

-  Tert.  adv.  Marc.  I  15.    Annus  septimus  Severi  imp.  incipit  a  Cal.  luniis  anni  207  p.  Chr.  n. 

^  Id.  adv.  Marc.  129.  Bonwetsch  1.1.  pag.  42  quantum  scio  solus  huic  sententiae  refragatur  at- 
que  indolem  Montanianam  libri  primi  adv.  Mai'c.  nei^at.    Sed  ipse  viderlt! 

Librum  'de  corona  militis'  anno  211  conscriptum  esse.  probatur. 

Praeter  solita  stipendia,  quae  militibus  per  aiiiium  aut  semestre  spatium  porsolve- 
bantur,  imperatores  singulis  militibus  totius  exercitus  Romani  pecuniam  larjriebantur,  quae 
largitiones  haud  raro  effusae  erant.  Fiebant  autem  variis  de  caussis  ex.  ^r.  ob  victoriam 
ab  imperatore  reportatam,  tempore  quinquennalium,  decennalium  aliisque  de  caussis  si- 
milibus.  Quarum  largitionum  maiores  liberalitates,  minores  donativa  dictae  esse  videntur. 
Severus  omnes  antecessores  liberalitatum  et  frequentia  et  magnitudine  facile  superavit, 
quum  per  occasionem  decennalium  singulis  militibus  decem  aureos  donaverit  K  ^loris 
erat,  ut  largitores  liberalitates  suas  posteritatis  memoriae  proderent,  nummos,  quos  eo 
anno  cudebant,  inscriptione  apta  ornando.  Qua  inscriptione  LIBERALITAS  AVGVSTI 
adiuti  annos  eruere  possumus,  quibus  liberalitates  singulac  factae  sunt. 

Ita  Severum  imp.  sexies  militibus  tales  largitiones  praestitisse,  nummis  annorum 
193/94,  196,  202,  203,  208,  211  p.  Chr.  n.  probatur  ^^.  Caracallam  patris  exemplum  secu- 
tum  esse,  postquam  Caesar  factus  est,  cx  nummis  annorum  197,  203,  204,  208,  211  intel- 
ligitur^,  Getamque  idem  fecisse,  nummis  annorum  208  et  211  confirmatur  ^. 

Quarum  liberalitatum  ahas  a  Severo  solo,  alias  ab  eo  una  cum  filiis  praestitas  esse, 
nummi  testantur,  quum  illae  liheralitafe.s  Atigusti,  hae  Augu.stonim  nuncupentur,  et  imagi- 
nibus  ceterisque  symbolis,  quae  nummis  insculpta  sunt,  docemur,  utrum  ab  uno  vel  a 
pluribus  facta  sint.  Eiusmodi  liberalitates  communes  donabantur  annis  203,  204,  208,  21 1 , 
quod  e  libris  eruditorum  lector  benevolus  facillime  discet '".  Liberalitas  anni  208  trium 
Augustorum  "^  communis  fuit,  liberalitas  autem  anni  211  communis  Getae  et  Caracallae  ^ 

Liberalitatum,  quas  Severus  una  cum  filiis  aut  eius  filii  simul  militibus  tribuerunt, 
quaedam  Tertulliano  occasionem  praebuit,  librum  'de  corona  militis'  scribendi.  Etenim 
quum  pecunia  militibus  in  castris,  Carthaginiensibus  credo,  persolveretur,  unus  ex  iis  non 
in  eo  habitu,  quo  iussus  erat,  id  est  corona  capiti  imposita,  sed  eam  manu  gerens  ad 
accipiendum  donativum  accessit.  Quare  Christianus  deprehensus  a  centurionibus  ad  tri- 
bunos  ductus  et  accusatus  sine  dubio  poenas  dedit.  Hunc  militem  stulte  egisse,  multi 
clamabant,  TertuIIianus  vero  ad  defendendum  eum  hunc  librum,  de  quo  loquimur,  con- 
scripsit. 


1  Dio  76,  1. 

2  Cohen  descr.  hist.  Ed.  II.  t.  IV  pag-.  32—34. 
8  Id.  ibid.  pag.  156—159. 

*  Id.  ibid.  pag.  260  sq. 

^  Id.  ibid.  pag.  34  nr.  283  et  295.    pag.  1.56  nr.  121—130.     Cfr.  png.  260  nr.  71. 

^  Id.  ibid.  pag.  157  nr.  127.  Septime  Sevfere  assis  entre  Caracalla  et  Geta,  tous  trois  A  gauche  sur 
une  estrade.    Inscriptio  est:  Liberalitas  Augustorum  VI. 

'  I  d.  ibid.  pag.  157  nr.  130.  pag.  260  nr.  70  et  71  quae  moneta  eadem  est  atque  illa  pag.  157  nr.  150 
praeterquam  quod  Getae  nomen  prae  se  fert  P.  Septimius  Geta  Pius  Aug.  Brit.,  illa  vero  nomen  Cara- 
callae,  Antoninus  Aug.  Brit. 


;J2 

Locus  igitur  pmecipuus,  qui  jid  iiiveniendum  tempus  idoneus  est,  initio  liuius  libri 
legitur:  Proxime  factum  est;  liheraUtas  praestantissimoriim  imperatorum  expungehatur 
in  castris.  Cap.  1.  Sed  quum,  ut  supra  dictum  est,  largitiones  duorum  vel  trium  impe- 
ratorum  communes  quinque  factae  sint,  hic  locus  per  se  non  sufflcit,  ut  certi  aliquid  de  • 
tempore  statuamus,  quo  iste  liber  scriptus  sit.  Quare  alias  temporis  notas  quaeramus 
oportet.  Inveniuntur  autem  duae,  quarum  potior  est,  quod  Tertullianus,  quo  tempore  li- 
brum  hunc  publicavit,  Montani  iam  prophetias  admisit  ac  defendebat.  Reprehendit  enim 
in  capite  primo  eos,  qui  illas  aspernabantur,  his  verbis:  Prophetias  eiusdem  spiritus  sancti 
respuertint.  Atqui,  quoniam  TertulUanus  Montani  dogmata  ante  annum  205  non  est  pro- 
fessus,  liberalitatum,  quas  supra  commemoravimus,  duae  vel  tres  priores  excludendae  sunt. 

Restant  igitur  aliae  duae,  quae  post  annum  205  expunctae  sunt,  liberalitates  Augu- 
storum  anni  208  et  anni  211  p.  Chr.,  quarum  altera  ea  videtur  esse,  de  qua  loquitur, 
Tertullianus.  Eo  enim  tempore,  quo  ista  pecunia  militibus  Carthagine  distributa  est,  ec- 
clesia  Carthaginiensis  a  persecutione  libera  erat  et  iamdiu  pace  hona  fruebatur.  Quae 
pax  ne  ob  militis  illius  stultitiam  perturbaretur,  timidiores  Christiani  tunc  non  sine  caussa 
metuebant,  eumque  acriter  vituperabant :  Mussitahant  denique  tam  honam  et  longam  sihi 
pacem  periclitari. 

Si  liberalitatem,  quae  Christianis  Carthaglniensibus  tantum  metum  incussit,  eam  esse 
velimus,  quae  anno  208  expuncta  est,  tempus  a  flne  persecutionis  Severianae  usque  ad 
illum  diem  brevius  fuisset,  quam  ut  pax,  qua  fruebantur  Christiani,  longa  dici  potuisset. 
Cessavit  enim  persecutio  Severiana,  quae  proprie  dicitur,  in  Africa  non  ante  annum  204, 
quum  Guddenen  anno  203  martyrium  subiisse  certo  constet  ^  Melius  vero  res  se  habet, 
si  illam  liberalitatem  sumimus,  quam  Caracalla  et  Geta  post  bellum  Britannicum  militibus 
largiti  sunt,  quia  inde  ab  anno  204  usque  ad  annum  211  septem  anni  pacis  et  quietis 
computantur,  ita  ut  haec  pax  potius  longa  dici  potuerit,  quam  illa  trium  annorum.     * 

Quare  librum  de  corona  militis  anno  211  a  TertuUiano  editum  esse,  iam  pridem  per- 
spexi  et  defendi,  cui  opinioni  nuper  Noldechen  assensus  est,  Bonwetsch  licet  refragetur. 

Ne  quid,  quod  ad  rem  pertinere  videtur,  omittam,  Tillemontii  etiam  mentionem  fa- 
cio,  qui  hunc  librum  anno  235  scriptum  esse  putat  ^.  Id  eum  sensisse  nemo  miretur, 
quum  vir  ceterum  doctissimus  Tertulhanum  usque  ad  annum  245  vixisse  putet.  Hanc 
quidem  opinionem  in  trutinam  revocare  necesse  non  est,  quum  Hieronymus,  TertuUianum 
sub  Severo  principe  et  Antonino  Caracalla  maxime  floruisse,  dicat  ^.  Sed  TertuIIianum 
hunc  hbrum  anno  235  onmino  non  scripsisse,  iam  inde  patet,  quia  isto  anno  non  erant 
plures  Augusti  sed  unus  Augustus  et  imperator,  Maximinus  Thrax,  et  proinde  Tertullianus 
voce  „Iiberalitas  Augustorum",  uti  non  potuit,  sed  liberahtas  Augusti  *  dicere  debuit. 


1  Vide  Adonis  inartyrologiiiin  ad  diein  18.  lulii. 

2  Tillemont  inemoires  p.  s.  t.  III  pag.  99  et  101.    Ed.  Bruxel. 
'  Hieron.  de  vir.  ill.  e.  53. 

*  Cohen  I.  1.  t.  IV  paj^.  416  nr.  141  —  145  et  pag.  507  nr.  19—27. 

Habes  denique,  lector  erudite,  ea,  quae  quaestionibus  a  viris  doctis  nuper  habitis 
addenda  vel  in  iis  corrigenda  mihi  videbantur.  Si  quis  nunc  quaerat,  cur  supplementa 
chronologiae  Tertullianeae  scribentes  tamdiu  in  his  solis  septem  libris  Tertulliani  morati 
simus,  respondebimus,  quod  ad  tempora  totius  generis  horum  librorum  pertineat,  tres  clas- 
ses  esse  distinguendas,  sicut  Harnack  ^  iam  pridem  recte  monuit.  Ac  primam  quidem  li- 
brorum  Tertulliani  classem  esse  eorum,  qui  certum  aliquod  vestigium  anni,  quo  scripti  sunt, 
prae  se  ferant,  illos  dico  septem,  de  quibus  supra  disputavimus.  Secundam  classem  eo- 
rum  esse,  qui  certum  annum,  quo  scripti  sunt,  non  praebeant,  sed  quorum  tempus,  si  cum 
ceteris  comparentur,  plus  minusve  erui  possit,  in  tertia  vero  classe  eos  reponendos  esse 
libros,  qui  nullum  omnino  temporis  indicium  habeant. 

Primam  classem  hac  dissertatione  iteratis  curis  discussi  et  siquis  mihi  exprobare  ve- 
lit,  quod  nunc  in  quibusdam  rebus  aliter  sentiam  atque  olim  factum  est  ^,  proverbium  Grae- 
cum  obtendam:  Aeurepai  (ppovTibe?  (ToqpujTepai.  Secundae  vero  et  tertiae  classi,  iam  pridem 
dissertiuncula  quadam ',  cuius  argumentum  repetere  me  piget,  satisfecisse  mihi  videor. 
Summa  autem  eorum,  quae  de  ordine  chronologico  omnium  hbrorum  Tertulliani  supe- 
riore  tempore  disputavi,  et  eorum,  quae  ad  memoriam  augustissimi  regis  Friderici  Guilelmi 
ni,  fundatoris  huius  almae  matris  htterarum  universitatis  Bonnensis,  pie  recolendam  nunc 
conscripsi,  laterculo  in  calce  huius  dissertationis  apposito  repraesentatur.  Quem  quidem 
ita  disposui,  ut  eos  octo  libros,  quorum  annus  erui  et  accurate  definiri  potest,  in  medio 
posuerim.  Restant  ii,  quorum  tempus  plus  minusve  investigari  potest,  si  observaverimus, 
cuius  sint  indolis  et  argumenti,  aut  quomodo  cum  aliis  cohaereant  eosque  memorent,  quo- 
rum  tempus  novimus,  vel  in  iis  memorentur.  Quorum  librorum  eos,  qui  sunt  de  moribus 
Christianorum  in  sinistra  parte,  eos  autem,  qui  spectant  ad  res  dogmaticas,  in  dextra 
parte  collocavi. 


1  Vide  Brieger,  Zeitschrift  f.  Kirchengesch.  1877.  Heft  I  pag.  373. 

2  In  versione  Germanica  TertuUiani,  quam  Coloniae  anno  1882  edendam  curavi. 

3  In  commentariis  Maguntinis  Der  Katholik  1879.  II  Organischer  Zusammenhang  und  Chronologie 
der  Schriften  Tertullians  S.  561—589. 

De  spectaculis. 


De  cultu  feminarum. 
De  idololatria. 
Ad  uxorem. 
De  patientia. 
Scorpiace. 


De  oratione. 

De  baptismo. 

De  exhortatione  castitatis. 

De  fuga. 


De  virginibus  velandis. 
De  pudicitia  (218—222) 
De  monogamia      „ 
De  ieiunio 


a.  193  aestate.    De  pallio. 

a.  197  vere.     Ad  martyras. 

a.  197  aestate.    Ad  nationes. 

a.  197  exeunte.  Ad  Scapulam. 

a.  198  aestate.    Apologeticum. 


a.  204/5  hieme.   De  poenitentia. 


a.  207/8.   Adv.  Marcionem  lib.  I. 


a.  211.    De  corona  militis. 


De  praescriptionibus. 
Adv.  Hermogenem. 
Adv.  Valentinianos.    . 

Adv.  Marcionem  lib.  II  et  in. 

Adv.  ludaeos. 

De  testimono  animae. 

Adv.  Marcionem  lib.  IV. 

De  carne  Christi. 

De  resurrectione. 

De  anima. 

De  fato. 

Adv.  Marcionem  lib.  V. 

Hanc  habete  ex  ecaesiasncarum  titterarum  thensauro^      X 
quem   ad    recludendum    nostra    aetas    novare    curam    et 
acuere    industriam    coepit,    stipem    conlatam    ad    sacrum 
officium,    quod    iam    auspicamur    more    patrito    et    avito. 
Indicenda  enim  sunt   sollemnia,   quibus  REGIS  AVQV-  , 
STISSIMI  DIVI  FRIDERICI  GmELMI  III  univer-  '• 
sitatis  huius  conditoris>-mumnc'eiT?iisimi  pia  memoria  reco-^'^'' ' 
latur.    Pietatis  autem  nostrae  interpres  existet  vir  amplis- 
simus  doctissimusque  ALFRED^S  DOVE  professor  publicus 
*|  ordinarius.     Qui  finita   soUemni   oratione  iudicia  quinque 
.  I^  ordinum  de  litterarum  certaminibus  anno  praeterito  initis 
;:']'!  r;|enuntiabit   atque   novas    novis    certaminibus    quaestiones 
1^:^-  proponet.     Hisce   igitur  sollemnibus   ut  prompto  lubenti- 
>^  qiie    animo  '  intersint,    curatorem    universitatis    egregium,^^;  j 
.  professores  amplissimos,  doctores  clarissimos,  commilitones^ 
ornatissimos,  magistratus  cum  regios  tum  urbicos  specta- 
\.,w  tissimos,  et  quicumque  rebus  nostris  artiumque  et  littera- 
rum  studiis  bene  volunt,  qua  par  est  observantia  ex  officio 
rogamus  invitamus.  .      ^.  ;* 

